text: Turnaus pelattiin samaan tapaan kuin edelliset, ensin alkukarsinta, josta otteluparin voittajat etenivät A-sarjaan pelaamaan olympiakullasta ja häviäjät B-sarjaan pelaamaan sijoista 7.–11. Suomi kohtasi alkusarjassa Norjan, jonka Suomi voitti selvästi 13-1 ja eteni jälleen A-sarjaan. A-sarjassa Suomi hävisi ensin hallitsevalle mestarille Neuvostoliitolle 9-3, mutta avasi sitten A-sarjan voittitilinsä kaatamalla Puolan 5-1. Puola-ottelun jälkeen Suomi hävisi Tšekkoslovakialle ja Yhdysvalloille. Suomi kuitenkin päätti turnauksen voittoon, voittamalla ennakkosuosikkina otteluun lähteneen suurmaa Ruotsin upeasti 4-3. Suomen voitti Ruotsista pudotti Ruotsin pronssilta neljänneksi, Suomi sijoittui viidenneksi. Mestaruuden voitti ylivoimainen Neuvostoliitto.


title: Suomen jääkiekkomaajoukkue talviolympialaisissa

text: Maalivahdit


text: Puolustajat


text: Hyökkääjät


text: Valmennusjohto


text: Vuoden 1976 olympialaiset järjestettiin Itävallan Innsbruckissa. Kisojen jääkiekkoturnaukseen osallistui kaksitoista maata.


text: Suomi aloitti turnauksen karsintaottelulla Japania vastaan. Ensimmäinen erä oli maaliton, mutta peli päättyi lopulta Suomen 11–2 -voittoon. Eniten maaleja joukkueesta teki Matti Rautiainen, joka teki viisi maalia. Karsintavoiton myötä Suomi eteni A-lohkoon, jossa karsintaottelut voittaneet kuusi joukkuetta pelasivat kerran toisiaan vastaan. Lohko-ottelut Suomi aloitti 1–2 -tappiolla Tšekkoslovakialle, vaikka joukkue laukoikin 47 kertaa maalia kohti. Suomen ainoan maalin teki Pertti Koivulahti. Seuraavassa ottelussa Suomi voitti Saksan liittotasavallan maalein 5–3, mutta hävisi seuraavat ottelut sekä Yhdysvalloille (4–5) että Neuvostoliitolle (2–7). Kisojen viimeisessä ottelussa Suomi voitti Puolan maalein 7–1.


text: Suomi sijoittui lopulta tasapisteisiin Saksan sekä Yhdysvaltain kanssa ja joukkueen maaliero oli molempia maita parempi. Sääntöjen mukaan kolmanneksi sijoitettu maa määriteltiin kuitenkin laskemalla näiden kolmen maan keskinäisissä otteluissa tehtyjen maalien suhde päästettyihin maaleihin. Suomi oli tehnyt 9 maalia ja päästänyt 8, kun taas Saksan liittotasavalta oli tehnyt 7 ja päästänyt 6. Tämän myötä Suomi sijoittui turnauksen neljänneksi. Olympiaturnauksen voitti Neuvostoliiton joukkue.


text: Suomi lähti vuoden 1980 turnaukseen mielenkiintoisella joukkueella, jossa oli paljon nuorempia pelaajia, kuten hyökkääjät Timo Susi ja Jari Kurri. Joukkue kärsi kuitenkin pahan menetyksen ennen turnausta, kun ykköspuolustaja ja pelipaikkansa parhaana pidetty Reijo Ruotsalainen loukkaantui ennen turnauksen alkua ja joutui jäämään pois turnauksesta. Suomea valmensi turnauksessa Kalevi Numminen, joukkueenjohtajana toimi Frank Moberg ja joukkueen kapteenistoon Numminen oli valinnut kapteeniksi Tapio Levon ja varakapteeniksi Esa Peltosen. Olympiaturnaus pelattiin vuonna 1980 uudenlaisella systeemillä, kun joukkueet jaettiin jo alussa kahteen eri divisioonaan Blue Divisioniin ja Red Divisioniin, joissa oli kummassakin kuusi joukkuetta. Molemmissa divisioonissa oli kuusi joukkuetta, joista kaksi parasta eteni mitalisarjaan ja kolmanneksi sijoittuneet pelasivat toisiaan vastaan ottelussa viidennestä sijasta. Suomi pelasi Red Divisionissa, yhdessä Neuvostoliiton, Kanadan, Puolan, Alankomaiden ja Japanin kanssa. Leijonat aloitti turnauksen takellellen, kärsiessään niukan 5-4 tappion Puolalle, mutta voitti tämän upeasti suurmaa Kanadan, jonka Leijonat pudotti mitalisarjasta, sekä Alankomaat ja Japanin ja hävisi Neuvostoliitolle. Suomi kokosi yhteensä kuusi pistettä mikä riitti Red Divisionin kakkos-sijaan ja mitalisarja-paikkaan. Mitalisarjassa Suomi menetti mitalin, kun se pelasi mitalisarjassa 3-3 tasapelin Ruotsia vastaan, voitolla joukkue olisi voittanut pronssia. Suomen turnauksen viimeinen ottelu oli 4-2 tappio mestaruuden voittaneelle Yhdysvalloille. Yhdysvaltojen kultamitali yliopistopelaajista koostuneella joukkueella, ohi Neuvostoliiton nimekkään ja viime vuosien turnauksia dominoineen joukkueen sai runsaasti huomiota ja legendaarista mainetta. Yhdysvaltojen voittoa kutsuttiin nimellä 'Miracle on Ice' (suom. 'ihme jäällä').


text: Suomi lähti vuoden 1984 olympiaturnaukseen uudistuneella ja nuorentuneella joukkueella. Mukana olivat mm. nuorista tähdistä Raimo Helminen, Petri Skriko, Timo Jutila, Kari Takko, Arto Javanainen ja Raimo Summanen. Myös veteraaneja oli yhä mukana, tosin kokeneet pelaajat olivat vähemmistö. Leijonia valmensi turnauksessa Alpo Suhonen, apunaan Reino Ruotsalainen. Kapteeniksi Suhonen valitsi vasta 23-vuotiaan Anssi Melametsän. Olympialaisiin valitut pelaajat pääsivät tutustumaan toisiinsa ja pelitapaan ennen turnauksen alkua, sillä Olympiajoukkue pelasi muutaman ottelun SM-liigassa ennen turnausta.


text: Vuoden 1984 turnaukseen osallistui 12 joukkuetta, jotka jaettiin kahteen lohkoon. Lohkojen kaksi parasta eteni loppusarjaan, ja kolmanneksi ja neljänneksi sijoittuneet pelasivat sijoitusottelun toisessa lohkossa samalla sijalle sijoittuneen joukkueen kanssa. Suomi pelasi B-lohkossa ja aloitti turnauksen ottelulla Itävaltaa vastaan. Suomi voitti ottelun 4-3, Arto Javanaisen tehdessä ratkaisevan 4-2 maalin. Toisessa ottelussaan Suomi kohtasi Norjan, jonka melko heikkotasoinen joukkue osoittautui Leijonille helpoksi vastukseksi, Suomi voitti ottelun 16-2. Kolmannessa ottelussaan Suomi kärsi turnauksen ensimmäisen tappionsa, kun Kanada voitti Leijonat maalein 4-2. Tämän jälkeen seurasi toinen tappio, 7-2 Tšekkoslovakialle ja alkusarja päättyi Suomen osalta 3-3 tasapeliin Yhdysvaltojen kanssa. Suomi keräsi alkulohkossa viisi pistettä, mikä riitti lohkon kolmanteen sijaan. Näin ollen Suomi pelasi sijoitusottelun viidennestä sijasta A-lohkon kolmannen, Länsi-Saksan kanssa. Suomi johti ottelua jo 4-1 Petri Skrikon, Anssi Melametsän, Raimo Summasen ja Risto Jalon maaleilla, mutta Länsi-Saksa nousi tasoihin Erich Kühnhacklin kolmella maalilla ja meni lopulta menojaan voittaen ottelun 7-4. Näin ollen Suomi jäi turnauksessa kuudenneksi. Turnauksen voitti kultakantaan palannut Neuvostoliitto.


text: Suomi lähti vuoden 1988 olympiaturnaukseen Calgaryyn, Kanadaan jälleen uudistuneella joukkueella. Uusi päävalmentaja Pentti Matikainen oli valinnut turnaukseen paljon uusia pelaajia, kuten nuoret hyökkääjät Kai Suikkanen, Janne Ojanen ja Esa Keskinen. Puolustajista mukaan mahtui puolestaan esimerkiksi Ilveksessä erittäin vahvasti pelannut Jyrki Lumpeen. Lisäksi Matikainen oli pakotettu uudistamaan koko maalivahtikolmikko, sillä edellisolympialaisissa torjuneet maalivahdit eivät enää olleet käytettävissä. Jorma Valtonen oli jo lopettanut uransa ja Kari Takko oli siirtynyt NHL:ään, eikä voinut osallistua olympialaisiin koska olympialaisten säännöt kielsivät NHL-pelaajien osallistumisen. Niinpä Matikainen valitsi Calgaryyn maalivahdeiksi nuoret maalivahdit Jarmo Myllyksen, Jukka Tammen ja Sakari Lindforsin. Kapteeniksi Matikainen valitsi puolustaja Timo Blomqvistin. Vuoden 1988 turnauksessa Suomella oli nyt ensi kertaa käytössään olympialaisissa ykköspuolustaja Reijo Ruotsalainen. Ruotsalainen ei päässyt osallistumaan vuoden 1980 turnaukseen hänen ollessaan loukkaantuneena ja vuoden 1984 kisamatkan esti hänen pelaamisensa NHL:ssä, josta pelaajat eivät saaneet osallistua olympialaisiin.


text: Vuoden 1988 olympiaturnaukseen osallistui 12 maata, jotka jaettiin kahteen lohkoon A- ja B-lohkoihin. Suomi arvottiin A-lohkoon, ja Leijonat aloitti turnauksen melko heikosti häviämällä Sveitsille vähämaalisen ottelun 2-1. Seuraavassa ottelussa Suomen maalihanat aukesivat, kun Leijonat murjoi lohkon heittopussin Ranskan 10-1. Kolmannessa lohko-ottelussa vastus koveni heikosta Ranskasta kivikovaan suurmaa Kanadaan. Suomi voitti ottelun 3-1 Erkki Laineen ratkaistessa ottelun kahdella maalillaan. Turnauksen neljännessä ottelussaan Leijonat kohtasi Ruotsin.Tasainen ottelu päättyi tasalukemiin 3-3. Ruotsi johti ottelua jo 3-1, mutta Raimo Helminen ja kapteeni Timo Blomqvist tasoittivat ottelun maaleillaan loppulukemiin 3-3. Suomi päätti lohkovaiheen voitokkaasti kisoissa dopingkäryistä kärsineen Puolan kärsiessä 5-1 tappion Leijonille. Suomi voitti upeasti A-lohkon ja eteni loppusarjaan taistelemaan mitaleista. Suomi voitti Länsi-Saksan loppusarjan avausottelussa 8-0, ja vaikka Leijonat hävisi tämän jälkeen Tšekkoslovakialle, varmistui Suomen jääkiekkohistorian ensimmäinen arvokisamitali ja samalla myös Suomen jääkiekkomaajoukkueen ensimmäinen olympiamitali johtuen Neuvostoliiton voitosta Ruotsista ja alkusarjan keskinäisten ottelujen tulosten voimaan jäännistä. Turnauksen viimeisessä ottelussaan mitalin varmistanut Suomi kohtasi jääkiekkoa viime vuosikymmeneet hallineen Neuvostoliiton. Nuori hyökkääjä Janne Ojanen teki ottelun avausmaalin 30 minuutin pelin jälkeen, mutta ennakkosuosikki Neuvostoliitto tasoitti Aleksandr Mogilnyin maalilla ottelun tilanteeksi 1-1. Olympiaturnauksen viimeisen ottelun ratkaisu nähtiin ajassa 58.20, vajaat kaksi minuuttia ennen ottelun loppua. Erkki Lehtonen laukoi kiekon ohi Neuvostoliiton maalivahdin Sergei Mylnikovin ja ratkaisi Leijonille sekä upean voiton suurmaa Neuvostoliitosta että olympiahopeaa. Mitalin ratkettua Suomen joukkue ja koko Suomen kansa juhli villisti ensimmäistä jääkiekon arvokisamitalia.


text: Vuoden 1992 olympiaturnaus oli edellisistä poikkeava monella tapaa, lohkovaiheen jälkeen tällä kertaa pelattiin loppusarjan sijaan ensimmäistä kertaa olympiakisojen historiassa pudotuspelit, lisäksi mukana oli ensimmäistä kertaa NHL-pelaajia. NHL:ää ei kuitenkaan keskeytetty olympialaisten ajaksi, joten pelaajien päästäminen kisoihin oli NHL-seuroista kiinni ja tämän vuoksi turnauksessa nähtiin lopulta vain muutamia NHL-pelaajia. Yksi heistä oli Suomen Winnipeg Jetsiä edustanut Petri Skriko, joka oli samalla ensimmäinen suomalainen NHL-pelaaja olympialaisissa. Suomen joukkueesta löytyi vuoden 1992 turnauksessa sekä kokemusta että nuoria pelaajia. Nuorta kaartia edusti mm. Jokereiden suurlupaus, tehokas nuori hyökkääjä Teemu Selänne, joka siirtyi pian olympialaisten jälkeen NHL:ään. Selänne oli heti joukkueessa suuressa roolissa. Päävalmentajana jatkoi Pentti Matikainen, jonka uusi apuvalmentaja oli Sakari Pietilä. Joukkueen kapteenina toimi Pekka Tuomisto.


text:
Suomi pelasi A-lohkossa, ja pelasi turnauksen ensimmäisen ottelunsa Saksaa vastaan. Ottelu päättyi 5-1 Suomen hyväksi, ottelun ratkaisijoina häärivät Hannu Järvenpää ja Teemu Selänne, jotka tekivät molemmat kaksi maalia sekä avausmaalin laukonut Mika Nieminen. Seuraavassa ottelussaan Suomi murkasi Puolan 9-1, mutta Leijonien voittokulku pysähtyi kolmannessa ottelussa Yhdysvaltoja vastaan, tappiolukemien ollessa 4-1. Turnauksen neljännessä ottelussa Suomi pelasi 3-3 tasapelin Ruotsin kanssa, ja päätti lohkovaiheen 5-3 voittoon Italiasta. Suomi eteni alkulohkosta jatkoon, lohko kolmosena ja sai näin ollen ensimmäisellä pudotuspelikierroksella vastaansa Itsenäisten valtioiden yhteisön eli IVY:n. Itsenäisten valtioiden yhteisö oli entisten neuvostotasavaltojen yhteisö, joka oli perustettu edellisenä vuonna, 1991, korvaamaan hajonnut Neuvostoliitto. IVY:n joukkue korvasi Neuvostoliiton maajoukkueen, mutta olympiaturnauksen jälkeen se hajaantui useiden eri valtioiden maajoukkueisiin, joista menestynein on ollut Venäjän jääkiekkomaajoukkue. Vuoden 1992 turnauksessa IVY jatkoi kuitenkin vielä Neuvostoliiton perinnettä ja joukkue pelasi vielä kerran yhdessä, koostuen eri entisten neuvostovaltioiden pelaajista. Joukkue oli erittäin kovatasoinen ja motivoitunut ja se näkyi ottelussa Suomea vastaan. IVY karkasi johtoon noin kolmen minuutin kohdalla, mutta Pekka Tuomisto tasoitti kahdeksan minuutin kohdalla. Suomen kiri jäi siihen, IVY meni menojaan ja voitti ottelun 6-1. IVY jatkoi turnauksen välieriin ja Suomi joutui pelaamaan sijoista 5.–8. Suomi hävisi ensimmäisen kierroksen ottelun Ruotsille ja joutui näin pelaamaan Ranskaa vastaan, ottelusta seitsemännestä sijasta.
Suomi päätti turnauksen tyylikkääseen 4-1 voittoon ja kuudenteen sijaan. Mestaruuden voitti IVY, joka voitti olympiafinaalissa mitalikantaan palanneen Kanadan 3-1.


text: Suomi lähti Norjan Lillehammerissa järjestettyihin 1994 olympialaisiin uuden, ruotsalaisen päävalmentajan Curt Lindströmin johdolla. Leijonien joukkue turnauksessa oli erittäin lahjakas ja täynnä potentiaalia. Joukkueessa pelasivat mm. tulevat maajoukkueen luotto- ja kulttipelaajat kuten Ville Peltonen, Jere Lehtinen, Sami Kapanen ja Saku Koivu, jotka kaikki edustavat Suomen jääkiekon "kultaista sukupolvea", mutta joukkueessa oli myös kokemusta jota edustivat esimerkiksi kapteeni Timo Jutila ja Mika Nieminen. Yhä melko nuoret hyökkääjät, Janne Ojanen ja Raimo Helminen olivat myös mukana, aiempaa kokeneempina. NHL-pelaajat saivat jälleen osallistua turnaukseen, mutta NHL:ää ei keskeytetty turnauksen ajaksi, minkä vuoksi turnauksessa esiintyi vain muutama NHL-pelaaja, eivätkä NHL-seurat päästäneet turnaukseen lainkaan tähtipelaajiaan. Suomen joukkueessakaan ei turnauksessa pelannut yhtään NHL-pelaajaa.


text: Vuoden 1994 turnaukseen osallistui 12 joukkuetta, jotka jaettiin kuuden joukkueen lohkoihin. Suomi pelasi A-lohkossa, jonka avausottelussa Suomi kohtasi Tšekin. Ottelu päättyi Suomen 3-1 voittoon Janne Ojasen, Timo Jutilan ja Sami Kapasen maaleilla. Toisessa ottelussaan Suomi voitti ylivoimaisesti Venäjän 5-0, Norjan 4-0, Itävallan 6-2 ja Saksan 7-1. Leijonien joukkueen kaikki osa-alueet toimivat lohkopeleissä erinomaisesti ja joukkue voittikin kaikki ottelunsa, mikä riitti ylivoimaiseen lohkovoittoon. Lohkovoittajana Suomi sai pudotuspelien ensimmäisellä kierroksella vastaansa B-lohkon neljänneksi sijoittuneen Yhdysvallat. Suomi voitti ottelun selvästi 6-1 ja eteni neljän parhaan joukkoon. Välierässä Leijonat kohtasi Kanadan. Ottelu oli tasainen ja todellinen jännitysnäytelmä. Ensimmäinen erä päättyi 0-0 lukemissa, mutta toisen erän alussa Saku Koivu ja Esa Keskinen auttoivat Suomen maaleillaan 2-0 johtoon. Kanada kuitenkin kavensi tilanteeksi pian 2-1 ja kuusi sekuntia ennen toisen erän päättymistä Petr Nedvěd iski Kanadalle 2-2 tasoitusmaalin. Kolmannessa erässä Brad Wervenka laukoi Kanadan johtoon ja Jean Roy ja Greg Parks lisäsivät johdon 5-2:een kymmenen minuutin sisällä johtomaalista. Aivan ottelun loppuhetkillä Jere Lehtinen kavensi tilanteeksi 5-3, mikä jäi myös ottelun loppulukemiksi. Kanada voitti ottelun ja eteni finaalin jossa se kohtasi Ruotsin. Suomi putosi pronssiotteluun taistelemaan pronssimitaleista alkulohkossa voittamansa Venäjän kanssa. Suomi voitti ottelun erinomaisesti 4-0, maalinteossa onnistuivat Marko Palo, Mika Alatalo, Ville Peltonen ja Mika Strömberg, ottelun onnistujiin lukeutui myös maalivahti Jarmo Myllys, joka torjui Leijonien maalissa nollapelin. Suomen joukkue voitti turnauksesta pronssia ja historiansa toisen olympiamitalin. Turnauksen voitti Ruotsi, joka kaatoi finaalissa Kanadan rangaistuslaukauksilla.


title: Luettelo televisiosarjan Downton Abbeyn saamista palkinnoista ja ehdokkuuksista

text: Downton Abbey on brittiläinen televisiosarja, jonka on luonut Julian Fellowes. Sarja on palkittu muun muassa parhaan minisarjan Primetime Emmyllä sekä Golden Globella.


title: Osman pašša

text: Osman Nuri Pašša (1832 Tokat – 14. huhtikuuta 1900 Konstantinopoli) oli Ottomaanien valtakunnan armeijassa palvellut marsalkka (mušir), joka muistetaan sinnikkäästä vastarinnastaan Plevnan piirityksessä Venäjän–Turkin sodan aikana vuonna 1877.


title: Osman pašša

text: Osman valmistui Konstantinopolin sotilasakatemiasta, liittyi vuonna 1853 ratsuväkeen ja palveli Krimin sodassa 1853–1856. Hän osallistui myös kansannousujen kukistamiseen 1860 Libanonissa, 1867 Kreetalla ja 1871 Jemenissä. Hänet ylennettiin 1871 everstiksi, 1874 prikaatinkenraaliksi ("mirliva") ja 1875 divisioonankenraaliksi ("ferik"). Kun sota Serbiaa vastaan puhkesi vuonna 1876, Osman nimitettiin Vidiniin sijoitetun armeijakunnan komentajaksi. Hän löi serbit nopealla hyökkäyksellä Saitšarissa ja Izvorissa, mistä hyvästä hänet ylennettiin "muširiksi".


title: Osman pašša

text: Seuraavana vuonna syttyi sota Venäjää vastaan, ja venäläisten ylitettyä Tonavan heinäkuussa 1877 Osman sai määräyksen siirtää armeijakuntansa nopeasti Vidinistä itään. Hän pääsi joukkoineen liikenteellisessä solmukohdassa sijainneeseen Plevnan kaupunkiin ja linnoittautui sinne. Venäläiset yrittivät 20. ja 30. heinäkuuta sekä 11. syyskuuta turhaan vallata Plevnan rynnäköllä, mutta Osmanin puolustus piti ja hän vain vahvisti jatkuvasti linnakettaan. Venäläisille ei jäänyt muuta mahdollisuutta kuin saartaa Plevna katkaisemalla sen huoltoyhteydet Sofiaan. Plevnan piiritys sitoi pääosan Venäjän armeijasta pohjois-Bulgariaan useiden kuukausien ajaksi ja viivästi siten turkkilaisten tappiota sodassa.


title: Osman pašša

text: Osman yritti lopulta 9. joulukuuta murtautua ulos piirityksestä, mutta haavoittui ja joutui antautumaan seuraavana päivänä. Tästä huolimatta hän sai Turkissa kansallissankarin maineen ja hänet palkittiin ghasin arvonimellä. Hän joutui olemaan sotavankina Venäjällä vuoteen 1878. Palattuaan Osman sai tehtäväkseen uudelleenjärjestää Ottomaanien armeijan Euroopassa ja toimi valtakunnan sotaministerinä lyhyttä katkosta lukuun ottamatta vuoteen 1888. Hänet nimitettiin myös sulttaanin hovimarsalkaksi ja kenraaliadjutantiksi.


title: Plevnan piiritys

text: Plevnan piiritys (20. heinäkuuta – 10. joulukuuta 1877) oli yksi Venäjän ja Turkin välisen sodan keskeisimpiä operaatioita. Venäläiset yrittivät kolmesti huonolla menestyksellä vallata pohjoisessa Bulgariassa sijainneen linnoitetun Plevnan (nyk. Pleven) kaupungin, jota turkkilaisen Osman paššan joukot pitivät hallussaan. Osman saatiin lopulta antautumaan useita kuukausia kestäneellä piirityksellä, joka kuitenkin sitoi suuren osan Venäjän armeijasta ja hidasti siten Venäjän sotaretkeä.


title: Plevnan piiritys

text: Venäjän armeija eteni sodan alussa nopeasti ja menestyksekkäästi. Se ylitti Tonavan saapuen Bulgariaan kesäkuussa 1877 ja 19. heinäkuuta erikoisjoukko onnistui miehittämään Balkanvuorten läpi kulkevan Šipkan solan. Eteneminen kuitenkin pysähtyi, kun 20. heinäkuuta käydyssä "ensimmäisessä Plevnan taistelussa" Osman paššan joukot saivat lyötyä venäläiset takaisin hänen hiljattain linnoittamastaan Plevnan kaupungista. Sama toistui "toisessa Plevnan taistelussa" 30. heinäkuuta ja "kolmannessa Plevnan taistelussa" 11.–12. syyskuuta. Tässä vaiheessa Venäjän sodanjohto kutsui apuun insinööriupseeri Eduard Totlebenin, joka oli järjestänyt Sevastopolin puolustuksen Krimin sodan aikana. Totleben kannatti Plevnan piirittämistä. Tämä edellytti ensin kaupungin saartamista katkaisemalla Plevnan ja Sofian välinen huoltotie, jota suojasi turkkilaisten linnoitusketju. Hankittuaan kotimaasta lisäjoukkoja venäläiset onnistuivat valtaamaan suojalinnakkeet yksi kerrallaan, mihin liittyi myös Suomessakin tunnettu Gornyi Dubnjakin taistelu.


title: Plevnan piiritys

text: Turkin armeijan muut komentajat eivät juuri kyenneet helpottamaan piiritetyn Plevnan tilannetta. Lopulta Osman pašša katsoi tilanteensa käyneen mahdottomaksi ja yritti murtautua joukkoineen ulos piirityksestä. Ulosmurtautumista seuranneessa "neljännessä Plevnan taistelussa" 10. joulukuuta hän kuitenkin kärsi tappion ja joutui antautumaan. Kotimaassaan Osman sai silti kansallissankarin maineen sinnikkyytensä ansiosta.


title: Plevnan piiritys

text: Tampereelle vuonna 1877 valmistunut Finlaysonin tehdasrakennus nimettiin Plevnaksi tehtaanjohtajan kunnianosoituksena Venäjän joukoissa palvelleille tehtaan työläisille.


title: Jura Museum

text: Jura Museum on Eichstättissä Saksassa sijaitseva luonnonhistorian museo, jossa on suuri näyttely Solnhofenin louhoksesta löydetyistä jurakautisista fossiileista. Museon näyttelyyn kuuluvat meressä eläneet matelijat, "Pterosaurus" ja yksi näyte "Archaeopteryx"-linnusta. Museon viimeisin hankinta on hyvin säilynyt "Juravenator"-dinosauruksen luuranko. Museo omistaa myös suuren akvaarion, jossa esitellään trooppisia kaloja ja koralleja.


title: Hein Vergeer

text: Henricus Coenradus Nicolaas "Hein" Vergeer (s. 2. toukokuuta 1961 Reeuwijk, Etelä-Hollanti) on alankomaalainen pikaluistelun maailman- ja Euroopan-mestari. Hän on pituudeltaan 180 cm.


title: Hein Vergeer

text: Vergeer voitti yleisluistelun maailmanmestaruuden Hamarissa 1985 ja Inzellissä 1986 sekä sijoittui kymmenenneksi Heerenveenissä 1987. Hän voitti Euroopan-mestaruuden Eskilstunassa 1985 ja Oslossa 1986, sai pronssia Trondheimissa 1987 ja sijoittui viidenneksi Den Haagissa 1988. Sprinttereiden MM-kilpailuissa hän oli seitsemäs Heerenveenissä 1985 ja kymmenes Helsingissä 1983.


title: Hein Vergeer

text: Vergeer sijoittui Sarajevon olympialaisissa 1984 1 000 metrillä kymmenenneksi, 1 500 metrillä 12:nneksi ja 500 metrillä 13:nneksi, Calgaryssa 1988 hän oli 1 000 metrillä viidestoista.


title: Hein Vergeer

text: Vergeer sijoittui 1 500 metrin maailmancupin kokonaiskilpailussa kolmanneksi kaudella 1986–1987. Hän voitti maailmancupin osakilpailun 1 500 metrillä Utrechtissa joulukuussa 1985, Innsbruckissa tammikuussa 1987 ja Inzellissä maaliskuussa 1987.


title: Hein Vergeer

text: Hän voitti Alankomaiden-mestaruuden sprinttiluistelussa 1984 ja 1985, yleisluistelussa 1986 ja 1987 sekä 5 000 metrillä 1987. Hän paransi Alankomaiden ennätystä 1 500 metrillä kolme kertaa sekä 5 000 metrillä ja yleisluistelussa kerran.


title: Lombard Log Hauler

text: Lombard Log Hauler () oli ensimmäisiä käytännössä toimineita telaketjuvetoisia kulkuneuvoja. Tämän veturia ulkoisesti muistuttaneen, tukkipuiden siirtoa varten rakennetun koneen kehitti ja rakensi seppä "Alvin Orlando Lombard". Hän valmisti metsätyökaluja Yhdysvaltojen Mainessa ja oli siksi tietoinen kaadetun puuston kuljetusongelmista.


title: Lombard Log Hauler

text: Vuosina 1901-1917 Lombardin paja valmisti yhteensä 83 työkonetta. Alun perin konetta valmistettiin höyrykoneella, myöhemmin dieselmoottorilla varustettuna. Takana olivat vetävät telaketjut ja edessä joko jalakset tai pyörät. Kulkuneuvo painoi noin 10 tonnia ja sen huippunopeus oli noin 11 km/h. Vaihteita löytyi kolme eteen ja yksi taakse.


title: Osaka Dome

text: Osaka Dome (大阪ドーム) on baseballstadion Japanissa, Osakan kaupungissa. Vuonna 1997 valmistunut stadion oli baseball seura Osaka Kintetsu Buffaloesin kotiareena vuoteen 2004 saakka. Vuodesta 2005 Osaka Domea on käyttänyt Orix Buffaloes, kun Osaka Kintetsu Buffaloes ja Orix BlueWave yhdistyivät.


title: Osaka Dome

text: Elektroniikkayritys Kyocera on ostanut oikeuden areenan nimeen vuonna 2006. Tällöin areenasta puhutaan nimellä Kyocera Dome Osaka. Sopimus on voimassa maaliskuuhun 2014 saakka.


title: Osaka Dome

text: Baseballotteluiden lisäksi areenalla järjestetään myös konsertteja. Osaka Domessa ovat maailmanlaajuisesti tunnetuista artisteista esiintyneet muun muassa Bon Jovi, AC/DC, Céline Dion, The Police, Red Hot Chili Peppers, Madonna, Aerosmith, The Who, The Rolling Stones sekä U2.


title: Lombard

text: Lombard voi tarkoittaa ainakin seuraavia asioita:


title: Vaahteraliigan kausi 1995

text: Vaahteraliigan kausi 1995 oli Vaahteraliigan 16. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteksi karsimaan sarjapaikasta I-divisioonaan kahden parhaan joukkueen kanssa.


title: Vaahteraliigan kausi 1995

text: Vaahteramaljassa Helsinki Roosters voitti East City Giantsin luvuin 36–14 katkaisten siten Giantsin neljä vuotta jatkuneen mestaruusputken. Pronssia voitti Porvoon Butchers.


title: Vaahteraliigan kausi 1995

text: Uusi joukkue sarjassa oli tamperelainen Pyynikki Patriots, joka nousi sarjaan I-divisioonan karsintaottelusta. Kauden päätteeksi Vantaan TAFT hävisi karsintaottelunsa ja putosi I-divisioonaan.


title: Icona Pop

text: Icona Pop on ruotsalainen popduo, jonka Caroline Hjelt ja Aino Jawo perustivat vuonna 2009. Hjelt (s. 8. marraskuuta 1987) ja Jawo (s. 7. heinäkuuta 1986) opiskelivat samassa tukholmalaisessa konservatiossa, mutta tapasivat sattumalta eräissä juhlissa helmikuussa 2009 ja päättivät perustaa yhtyeen. Aino Jawon äiti on suomalainen ja isä gambialainen.


title: Icona Pop

text: Icona Pop on toiminut muun muassa Miley Cyrusin lämmittelijänä tämän Bangerz Tour -kiertueella. Yhtye on julkaissut kaksi studioalbumia: ensimmäisen, yhtyeen nimeä kantavan debyyttialbumin duo julkaisi marraskuussa 2012 ja toisen, Suomessakin menestyneen albuminsa, joka kantaa nimeä "This is... Icona Pop" duo julkaisi syyskuussa 2013. Yhtyeen menestyneimpiin kappaleisiin kuuluvat ”I Love It”, ”Girlfriend” ja ”All Night”.


title: Lucasinterrieri

text: Lucasinterrieri ("Lucas Terrier") on englantilainen koirarotu. Sitä ei ole virallisesti tunnustettu FCI:ssä eikä suurimmissa kansallisissa kenneljärjestöissä. Sitä ei tule sekoittaa myöhemmin Skotlannissa luotuun rotuun nimeltä sporting lucas terrier, jonka United Kennel Club on hyväksynyt.


title: Lucasinterrieri

text: Lucasinterrieri voi olla väriltään joko ruskea eri sävyissään (mm. fawn, punainen, tummanruskea) tai kaksivärinen. Ensiksi mainitulla sallitaan tumma satula ja valkoiset merkit. Kaksivärisen pohjaväri on valkoinen, jossa on tummemmat laikut. Uroksen säkäkorkeus on 25-30 cm ja paino 6-9 kg, nartulla vastaavat mitat ovat 22,5-27,5 cm ja 5-8 kg.


title: Lucasinterrieri

text: Rotu on nimetty kehittäjänsä, Lucasin baronettiin kuuluneen ja Konservatiivipuolueessa vaikuttaneen parlamentaarikon Sir Jocelyn Morton Lucasin (1889-1980) mukaan. Innokkaana metsästäjänä hän alkoi kasvattaa sealyhaminterrierejä fasaanin ja kaniinin metsästykseen ja risteytti niitä norfolkinterrierin kanssa parantaakseen haluttuja työskentelyominaisuuksia. Eräiden lähteiden mukaan hän käytti jalostukseen myöhemmin myös lyhytraajaisia spanieleita, jotta haukkuminen metsästyksen aikana saatiin jalostettua työskentelyominaisuuksiin.


title: Lucasinterrieri

text: Sir Lucasin tultua vanhaksi hänen jalostustyötään jatkoi rouva Enid Plummer, ja kumpaisenkin kuoltua 1980-luvulla kasvatustyö siirtyi rouva Jumbo Frostille. Frost perusti "Lucas Terrier Club" -rotujärjestön ja jatkoi kasvatusta omaan kuolemaansa eli vuoteen 2009 asti.


title: Lucasinterrieri

text: Sir Lucas oli toivonut, ettei hänen metsästysterrieristään tehtäisi koskaan show-koiraa. Vastoin hänen tahtoaan rotua alettiin kuitenkin kasvattaa rotujärjestön perustamisen jälkeen myös perhekoiraksi, ja nykyisin sen pääasiallinen käyttötarkoitus on toimia seura- ja näyttelykoirana.


title: Lucasinterrieri

text: Lucasinterrierin jalostuksen suunnasta huolestuneena Brian Plummer risteytti rotuun ns. working russell-terrieriä ja erinäisiä "fell"-tyyppisiä (pohjoisenglantilainen terrierityyppi, joihin kuuluu mm. lakelandin- ja patterdalenterrieri) metsästysterrierejä saadakseen hyvät käyttöominaisuudet takaisin. Lucas Terrier Club ei kuitenkaan hyväksynyt näitä koiria rekisteriinsä, sillä ne eivät olleet enää puhdasrotuisia lucasinterrierejä. United Kennel Club tunnusti sporting lucas terrierin vuonna 2002 nykyisellä nimellään, joka korostaa sen jalostuksen pääpainoa tehokkaana työkoirana ja halua säilyttää sen käyttöominaisuudet.


title: Spyfiles

text: The Spyfiles eli suomeksi Vakoilukansiot (jossain m. "Spy files" t. "Spy Files") on Wikileaksin paljastushanke. Siinä kerrotaan että kansalaisten vakoilu on arkipäivää ja teollisuudenhaara, jolla tienataan miljardeja. 300 asiakirjaan perustuvaa tietoa on että esim. 160 yritystä 25 eri maassa toimii alalla, ja myös hallitukset vakoilevat kansalaisiaan haittaohjelmien avulla ja puhelinvakoiluna.


title: Spyfiles

text: Vakoilua tehdään internetin valvontana, troijalaisina, puhelinten valvontana, äänitunnistuksina, tekstiviestien valvontana ja GPS-seurantana.


title: Noppa (televisio-ohjelma)

text: Noppa oli Yle TV1 -kanavalla vuosina 1973–1981 esitetty suomalainen lastenohjelma, jossa pyrittiin opettamaan lapsille leikin avulla uusia asioita. TV1:n lasten- ja nuortentoimitus kehitti ohjelman yhdessä Jyväskylän yliopiston kanssa yhdysvaltalaisen Seesamtien esikuvan pohjalta. Ohjelmaa juonsivat syksystä 1974 alkaen Maria Asikainen ja Heikki Takkinen. Se palkittiin vuonna 1977 tiedonjulkistamisen valtionpalkinnolla.


title: Noppa (televisio-ohjelma)

text: Nopan tavoitteena oli antaa lapsille oppimisvalmiuksia koulua varten sekä poistaa lasten eriarvoisuutta Suomessa, jotta kaikilla olisi mahdollisuus oppia samat käsitteet, joita tarvitaan koulussa.


title: Noppa (täsmennyssivu)

text: Noppa tarkoittaa seuraavia asioita:


title: Marina Ginestà

text: Marina Ginestà (29. tammikuuta 1919 Toulouse – 6. tammikuuta 2014 Pariisi) oli ranskalainen toimittaja ja Espanjan sisällissodan veteraani, joka esiintyy yhdessä sodan tunnetuimmista valokuvista.


title: Marina Ginestà

text: Ranskalaisessa Toulousen kaupungissa syntynyt Ginestà muutti perheineen 11-vuotiaana Barcelonaan. Espanjan sisällissodan sytyttyä vuonna 1936 hän palveli vapaaehtoisena toimittajana ja tulkkina. Ginestà oli muun muassa Kansainvälisten prikaatien mukana kulkeneen Pravdan kirjeenvaihtajan, kirjailija Mihail Koltsovin avustajana. Hän oli tulkkina myös kuuluisassa haastattelussa, jossa Espanjan anarkistien johtohahmoihin kuulunut Buenaventura Durruti arvosteli kärkkäästi liittolaisensa Neuvostoliiton poliittista järjestelmää ja diktaattori Stalinia.


title: Marina Ginestà

text: Sodan päätyttyä vuonna 1939 Ginestà pakeni Meksikon kautta Dominikaaniseen tasavaltaan, josta hän joutui lähtemään diktaattori Rafael Trujillo vainojen takia vuonna 1949. Belgialaisen diplomaatin kanssa avioitunut Ginestà palasi 1950-luvun alussa Barcelonaan, josta hän muutti myöhemmin Pariisiin.


title: Marina Ginestà

text: Marina Ginestàn kuuluisan valokuvan otti saksalaisen sotakuvaaja Hans Gutmann (myöh. Juan Guzmán) 21. heinäkuuta 1936 Barcelonassa sijaitsevan Colón-hotellin katolla. Mustavalkoisessa kuvassa 17-vuotias Ginestà poseeraa kivääri selässään. Se on yksi tunnetuimmista Espanjan sisällissodan aikaisista valokuvista, joka on myöhemmin esiintynyt muun muassa kirjojen kansikuvissa.


title: Marina Ginestà

text: Vaikka kuvasta tuli vuosien saatossa yksi sodan hävinneiden tasavaltalaisten ikoneista, ei Ginestà itse ollut tietoinen valokuvan olemassaolosta, eikä kukaan myöskään tiennyt vuosikymmeniin siinä esiintyneen tytön henkilöllisyyttä. Vasta vuonna 2006 Gutmannin arkistoja tutkinut toimittaja onnistui jäljittämään kuvassa esiintyvän henkilön muun muassa Mihail Koltsovin päiväkirjamerkintöjen sekä muiden otettujen valokuvien perusteella. Hans Gutmann oli Ginestàn kuvaa arkistoidessaan kirjoittanut hänen sukunimensä väärin, jonka vuoksi henkilöllisyys pysyi tuntemattomana.


title: Marina Ginestà

text: Valokuvan ottanut Hans Gutmann (1911–1982) pakeni sodan jälkeen kotimaansa Saksan natsihallintoa Meksikoon, jossa hän loi merkittävän uran valokuvaajan nimellä Juan Guzmán. Hän tuli tunnetuksi kuvattuaan 1950-luvulla meksikolaisten taiteilijoiden Frida Kahlon ja Diego Riveran tuotantoa ja työskentelyä.


title: Elizabeth Fry

text: Elizabeth Fry (21. toukokuuta 1780 – 12. lokakuuta 1845) oli englantilainen kveekari ja filantrooppi, joka toimi erityisesti naisvankiloiden uudistamiseksi.


title: Elizabeth Fry

text: Fry syntyi tunnettuun Gurneyn kveekarisukuun Norwichissa vuonna 1780. Avioiduttuaan vuonna 1800 hän muutti miehensä kanssa Lontooseen, jossa hän vieraili Newgaten vankilassa ja alkoi toimia siellä tapaamiensa naisvankien ja lasten auttamiseksi. Vuonna 1840 Fry perusti sairaanhoitajakoulun. Florence Nightingale piti Fryta esikuvanaan, ja Fryn koulussa opiskelleita hoitajia oli Nightingalen mukana Krimin sodassa auttamassa haavoittuneita sotilaita.


title: Elizabeth Fry

text: Bank of Englandin julkaisemissa viiden punnan seteleissä on kääntöpuolella Elizabeth Fryn kuva vuosien 2001–2015 sarjoissa.


title: Plummerinterrieri

text: Plummerinterrieri ("Plummer Terrier") on englantilainen koirarotu, jota FCI ei ole toistaiseksi tunnustanut.


title: Plummerinterrieri

text: Plummerinterrierin karvapeite on lyhyt ja sileä. Sen pääväri on tuleen vivahtava kuparinpunainen, jossa on valkoiset merkit. Uroksen säkäkorkeus on 31,5-36,5 cm (ihanne 34 cm) ja nartun 28,5-33,5 cm (ihanne 31 cm).


title: Plummerinterrieri

text: Plummerinterrieri syntyi 1960-luvulla, kun Englantiin muuttanut walesilaissyntyinen kirjailija-opettaja Brian Plummer risteytti working russell-terrierin, patterdalenterrierin, bullterrierin, kettuterrierin ja beaglen. Hän käytti jalostamaansa terrierilinjaa kaniinin ja rotan metsästykseen.


title: Punavesilisko

text: Punavesilisko ("Pseudotriton ruber") on "Pseudotriton"-sukuun kuuluva laji. Se on sukua lajille "P. montanus". Se liikkuu öisin.


title: Punavesilisko

text:
Aikuisen yksilön pituus on 10-17 cm. Pääväritys on punainen ja ihossa on mustia täpliä. Punaisen värityksensä takia punavesilisko muistuttaa punatäplävesiliskon
("Notophthalmus viridescens") nuoruusvaihetta. Ruumis on tukeva. Jalat ja häntä ovat lyhyet.


title: Punavesilisko

text: Punavesiliskoa tavataan Yhdysvaltojen itäosassa. Sen pääasiallista elinympäristöä ovat lähteet ja virtaavat vedet. lajia esiintyy myös metsissä ja niityillä.


title: Punavesilisko

text: Punavesiliskon parittelu on yksinkertaisempaa kuin muiden saman sukuisten lajien. Parittelun ja munimisen välissä saattaa kulua aikaa kuukausia. Naaras munii maalle tai veteen syksyllä. Munien määrä on noin 70-90. Toukan kuoriutumisesta lopulliseen muodonmuutokseen kuluu aikaa suurin piirtein puolestatoista vuodesta kolmeen ja puoleen vuoteen.


title: Punavesilisko

text: Punavesilisko syö pieniä selkärangattomia ja pienempiä sammakkoeläimiä.


title: Kilosa

text: Kilosa on pikkukaupunki Tansaniassa. Vuoden 2002 väestönlaskennan arvion mukaan siellä oli 26 060 asukasta. Kilosa kuuluu Morogoron alueeseen ja on Kilosan piirikunnan hallinnollinen keskus.


title: Osvald

text: Osvald tai Oswald on alun perin englantilainen miehen etunimi. Nimen alkumuoto on ollut "Osveald", jonka alkuosa merkitsee jumaluutta, loppuosa voimaa tai hallitsijaa. Nimen vanha skandinaavinen vastine on ollut "Asvald", jonka alkuosa merkitsee erityisesti skandinaavisia jumaluuksia, aasoja. Nimen yleistymiseen on vaikuttanut kaksi englantilaista pyhimystä, Northumbrian kuningas Oswald ja Yorkin arkkipiispa Oswald Worcesterläinen. Oswald esiintyy myös sukunimenä.


title: Osvald

text:
Suomessa nimi Osvald on vuoden 2016 loppuun mennessä annettu Väestörekisterikeskuksen
tietojen mukaan 2730 ja Oswald 138 henkilölle. Osvaldin nimipäivä on suomenruotsalaisen kalenterin mukaan 11. tammikuuta.


title: Oswald

text: Oswald voi tarkoittaa seuraavia:


title: Teemu Salminen (muusikko)

text: Teemu Salminen (s. 5. kesäkuuta 1953 Helsinki) on suomalainen jazzsaksofonisti, -klarinetisti ja -huilisti.


title: Teemu Salminen (muusikko)

text: Salminen opiskeli Sibelius-Akatemiassa solistisella osastolla klarinetin- sekä huilunsoittoa. Opiskelujensa aikana Salminen liittyi UMOon. Valmistuttuaan Salminen jatkoi opiskelujaan New Yorkissa muun muassa Steve Grossmanin ja Bob Bergin johdolla. Salminen on Tapiola Big Bandin perustajajäseniä ja on ollut jäsenenä mm. Edward Vesala Mau-Mau Ensemblessa sekä Jukka Linkola Octetissa. Vuonna 2002 hän perusti yhä satunnaisesti esiintyvän Teemu Salminen Septetin.


title: Teemu Salminen (muusikko)

text: Teemu Salminen on jazztrumpetisti Simo Salmisen veli.


title: Teemu Salminen

text: Teemu Salminen -nimisiä henkilöitä ovat:


title: Mikumi

text: Mikumi on pikkukaupunki Tansaniassa. Vuoden 2002 väestönlaskennan arvion mukaan siellä oli 11 778 asukasta. Mikumi kuuluu Morogoron alueeseen ja Kilosan piirikuntaan.


title: Mikumi

text: Kaupunki sijaitsee vuonna 1965 perustetun Mikumin kansallispuiston läheisyydessä ja sen tähden valtaosa kaupungin matkailupalveluista liittyy kansallispuiston toimintaan. Mikumi on myös liikenteellinen solmukohta yhdistäen Morogoron Tansanian eteläisiin kaupunkeihin, kuten Iringaan ja Mbeyaan. Mikumin lähellä sijaitsee myös Tansanian-Sambian junaradan väliasema.


title: Mary Seacole

text: Mary Jane Seacole (1805 – 14. toukokuuta 1881) oli jamaikalaissyntyinen sairaanhoitaja, joka tuli tunnetuksi Krimin sodan aikana auttaessaan haavoittuneita sotilaita. Vuonna 2004 hän voitti Suurin tummaihoinen britti -äänestyksen.


title: Mary Seacole

text: Seacole syntyi Kingstonissa vuonna 1805. Hänen isänsä oli skotlantilainen sotilas ja äitinsä jamaikalainen kreoli. Seacole sai ensimmäiset oppinsa sairaiden auttamiseen äidiltään, joka piti hotellia Kingstonissa ja tunsi vanhoja afrokaribialaisia parannuskeinoja.


title: Mary Seacole

text: Vuonna 1855 Seacole matkusti Krimin niemimaalle ja perusti sinne hotellin, jossa hoidettiin Krimin sodassa haavoittuneita ja sairastuneita sotilaita. Florence Nightingalen mielestä hotellissa tarjottiin sotilaille liikaa alkoholia.


title: Mary Seacole

text: Sodan jälkeen Seacole eli Lontoossa ja Jamaikalla taloudellisesti niukkaa elämää. Vuonna 1857 julkaistiin muistelmakirja "Wonderful Adventures of Mrs. Seacole in Many Lands".


title: Valsamoggia

text: Valsamoggia on kunta Pohjois-Italiassa Bolognan metropolikaupungissa Emilia-Romagnan alueella. Kunta perustettiin vuonna 2014, kun viisi kuntaa, Bazzano (6 786 asukasta), Crespellano (9 976), Castello di Serravalle (4 841), Monteveglio (5 329) ja Savigno (2 712), yhdistyivät muodostaen Valsamoggian kunnan.


title: Valsamoggia

text: Samoggian laaksossa sijainneet kunnat järjestivät kansanäänestyksen yhdistymisestä 25.11.2012. Jokaisessa kunnassa yli puolet äänestäneistä oli yhdistymisen kannalla. Äänestysprosentti oli noin 50.


title: Gairo

text: Gairo on pikkukaupunki Tansaniassa. Vuonna 2012 siellä oli 22 948 asukasta. Gairo kuuluu Morogoron alueeseen ja on Gairon piirikunnan hallinnollinen keskus. Kaupunki sijaitsee Dodoman ja Dar es Salaamin välillä olevan tieyhteyden varrella ja on keskeinen jatkoyhteyspaikka sekä henkilöliikenteelle että maataloustuotteille piirikunnassa.


title: Gairo

text: Valtaosa kaupungin väestöstä on etnisyydeltään Kaguruja.


title: Kerran vielä, Harvey

text: Kerran vielä, Harvey ("Last Chance Harvey") on yhdysvaltalainen romanttinen draamakomedia, joka sai ensi-iltansa vuonna 2008.


title: Kerran vielä, Harvey

text: Ikääntyvä amerikkalainen mainosmusiikin tekijä Harvey (Dustin Hoffman) lentää Lontooseen tyttärensä häihin. Perillä hän huomaa entisen vaimonsa ja tyttärensä jättävän hänet täysin ulkopuoliseksi seurueesta ja seremonioista. Toisaalta hän itsekin joutuu lähtemään kesken kaiken takaisin Yhdysvaltoihin työkiireiden takia. Heathrown lentokentällä paluulento lykkääntyy seuraavaan päivään. Harvey soittaa asiasta työnantajalleen ja kuulee saaneensa potkut koska myöhästyy.


title: Kerran vielä, Harvey

text: Harveyn tarinan rinnalla seurataan yksinäistä, keski-ikäistä Katea (Emma Thompson), jolle ystävät yrittävät järjestää sokkotreffejä. Harvey törmää lentokentällä asiakaskyselyjä tekevään Kateen ja seuraa tätä junassa Lontoon keskustaan majoittuakseen hotelliin – tai pikemminkin ehdottaakseen treffejä Katelle. Kate saa kuulla, että häävastaanotto on yhä menossa ja vaatii Harveytä menemään paikalle. Harvey suostuttelee Katen tulemaan mukaansa.


title: Kerran vielä, Harvey

text: Häissä Harvey varastaa puhevuoron siihen valmistautuneelta isäpuolelta, saa suuret suosionosoitukset ja kaikilla on hauskaa. Juhlien jälkeen Harvey ja Kate jatkavat kävelyään läpi yön. Rakastunut Harvey toteaa, ettei hänen oikeastaan tarvitse ehtiäkään paluulennolle ja sopii seuraavasta tapaamisesta Katen kanssa. Harvey saa hotellissa rytmihäiriökohtauksen ja myöhästyy tapaamisesta, ja pettynyt Kate jatkaa tavallista elämäänsä. Harvey toipuu ja saa puhelun Yhdysvalloista että on sittenkin tervetullut takaisin työhönsä koska nuorempien sijaisten osaaminen ei mainosasiakkaalle kelvannut. Harvey kieltäytyy, sanoo ottavansa lopputilin ja etsii Katen uudelleen käsiinsä Heathrown lentokentältä.


title: Kerran vielä, Harvey

text: Sekä Hoffman että Thompson olivat roolitöistään vuoden 2009 Golden Globe -ehdokkaina.


title: Fiscaglia

text: Fiscaglia on kunta Pohjois-Italiassa Ferraran maakunnassa Emilia-Romagnan alueella. Kunta perustettiin vuonna 2014, kun kolme kuntaa, Massa Fiscaglia (3 543 asukasta), Migliarino (3 670), Migliaro (2 225), yhdistyivät muodostaen Fiscaglian kunnan.


title: Kidatu

text: Kidatu on kaupunki Tansaniassa. Vuoden 2002 väestönlaskennan arvion mukaan siellä oli 38 486 asukasta. Kidatu kuuluu Morogoron alueeseen ja Kilomberon piirikuntaan.


title: Kidatu

text: Kaupungin tärkein talousyksikkö on Illovo Sugar-niminen sokeriruokoplantaasi ja tehdas, joka tuottaa 80 000 tonnia sokeria vuosittain.


title: Pampakoira

text: Pampakoira ("Veadeiro pampeano") on brasilialainen koirarotu. FCI ei ole tunnustanut sitä, mutta Brasilian Kennelliitto sitä vastoin on.


title: Pampakoira

text: Pampakoiran karvapeite on lyhyt ja sileä. Väritys voi olla fawn, tummaan vivahtava leijonankeltainen, punertava, valkoinen tai kaksivärinen. Kaksivärinen voi olla mikä tahansa edellä mainituista väreistä valkoisin merkein. Rotumääritelmän mukainen säkäkorkeus on 47-59 cm (minimissään 46 cm ja maksimissaan 60 cm korkea koira voidaan vielä hyväksyä).


title: Pampakoira

text: Pampakoiraa kuvaillaan omistajaansa kohtaan tottelevaiseksi, mutta vieraita kohtaan varautuneeksi ja työssään itsenäiseksi. Se tulee hyvin toimeen lasten kanssa. Sen tapana on metsästää joko kahden tai kolmen koiran ajueissa.


title: Pampakoira

text: Rodun historia alkoi 1900-luvun alussa, jolloin Brasilian lounais- ja eteläosissa, erityisesti Rio Grande do Sulin alueella, tunnettiin jäniksen ja hirven metsästykseen käytetty alkukantaisia paariakoiria muistuttava koira. Tiettävästi se polveutuu paikallisista koirista, jotka olivat risteytyneet pointterin ja whippetin kanssa. Sana "veado" tarkoittaa portugalin kielellä hirveä, joten sananmukaisesti käännettynä "veadeiro pampeano" olisi "hirvestäjä Pampalta" eli "pampanhirvikoira".


title: Sissa Trecasali

text: Sissa Trecasali on kunta Pohjois-Italiassa Parman maakunnassa Emilia-Romagnan alueella. Kunta perustettiin vuonna 2014, kun kaksi kuntaa, Sissa (4 232 asukasta) ja Trecasali (3 761), yhdistyivät muodostaen Sissa Trecasalin kunnan.


title: Poggio Torriana

text: Poggio Torriana on kunta Pohjois-Italiassa Riminin maakunnassa Emilia-Romagnan alueella. Kunta perustettiin vuonna 2014, kun kaksi kuntaa, Poggio Berni (3 442 asukasta), Torriana (1 615), yhdistyivät muodostaen Poggio Torriana kunnan.


title: Mlimba

text: Mlimba on pienehkö kaupunki Tansaniassa. Vuoden 2002 väestönlaskennan arvion mukaan siellä oli 13 740 asukasta. Mlimba kuuluu Morogoron alueeseen ja Kilomberon piirikuntaan. Mlimban rautatieaseman kautta kulkee Tansanian-Sambian rautatie.


title: Paul von Rennenkampf

text: Paul (Pavel) Georg Karlovitš von Rennenkampf (29. huhtikuuta 1854 Konuvere, Viro – 1. huhtikuuta 1918 Taganrog) oli venäläinen kenraali, joka toimi komentajana ensimmäisen maailmansodan alkuvaiheessa syksyllä 1914.


title: Paul von Rennenkampf

text: Rennenkampf liittyi armeijaan 19-vuotiaana ja kävi Nikolajevin yleisesikunta-akatemian Pietarissa vuosina 1879–1882. Sen jälkeen hänet nimitettiin pääesikuntaan ja hän yleni vuoteen 1900 mennessä kenraalimajuriksi. Siirryttyään ratsuväkeen hän osallistui Kiinan boksarikapinan kukistamiseen 1900–1901, jolloin hänen joukkonsa valtasivat Qiqiharin ja Kirinin. Venäjän–Japanin sodassa Rennenkampf komensi Transbaikalin kasakkadivisioonaa ja myöhemmin kolmatta siperialaista armeijakuntaa. Kenraali Aleksandr Samsonov arvosteli tuolloin hänen toimintaansa Mukdenin taistelussa. Vuodesta 1913 Rennenkampf toimi Vilnan sotilaspiirin päällikkönä.


title: Paul von Rennenkampf

text: Maailmansodan puhjetessa Rennenkampf nimitettiin komentamaan Venäjän ensimmäistä armeijaa, joka yhdessä Samsonovin toisen armeijan kanssa hyökkäsi Baltiasta Saksan Itä-Preussiin. Rennenkampfia arvosteltiin myöhemmin siitä, että hän ei tehnyt mitään, kun Saksan kahdeksas armeija löi Samsonovin joukot Tannenbergin taistelussa elokuussa 1914. Rennenkampf itse saavuti menestystä Gumbinnenin taistelussa elokuun puolivälissä, mutta kärsi tappion Masurian järvien taistelussa 9.–10. syyskuuta, minkä seurauksena Venäjän armeija joutui perääntymään kokonaan Itä-Preussista. Kun hän oli kärsinyt tappion myös Łódźin taistelussa marraskuussa 1914, hänet siirrettiin pois komentajantehtävistä syytettynä epäpätevyydestä ja jopa maanpetoksellisuudesta (baltiansaksalaisen alkuperänsä vuoksi). Rennenkampf nimitettiin 1915 Pietarin sotilaskuvernööriksi ja saman vuoden syyskuussa hänestä tuli keisarin kenraaliadjutantti päämajassa. Vallankumouksen jälkeen elokuussa 1917 häntä vastaan nostettiin syyte petollisesta toiminnasta. Vuonna 1918 bolševikit tarjosivat hänelle komentajan tehtävää puna-armeijassa. Kun hän kieltäytyi, hänet ammuttiin.


title: Kyberetiikka

text: Kyberetiikka on filosofian osa-alue, joka keskittyy eettisiin kysymyksiin tietokoneverkostoissa. Esimerkkejä kybereettisistä kysymyksistä


title: Kyberetiikka

text: 1 Onko oikein esittää muista ihmisistä henkilökohtaista tietoa Internetissä (kuten Internetstatus tai henkilön GPS sijainti)


title: Kyberetiikka

text: 2 Pitäisikö Internetin käyttäjiä suojella väärältä tiedolta?


title: Kyberetiikka

text: 3 Kuka omistaa digitaalisen datan (kuten musiikin, elokuvat, kirjat, Internetsivustot) ja käyttäjien pitäisi sallia tehdä niillä?


title: Kyberetiikka

text: 4 Kuinka suuri vapaus pitäisi olla päästä Internetsivuille, joissa on rahapelejä tai pornoa?


title: Kyberetiikka

text: 5 Onko Internetiin pääseminen perus- ja ihmisoikeus?


title: Masasi

text: Masasi on kaupunki Tansaniassa. Vuonna 2012 siellä oli 102 696 asukasta. Masasi sijaitsee Etelä-Tansaniassa, lähellä Mosambikin rajaa. Kaupunki kuuluu Mtwaran alueeseen ja on Masasin piirikunnan hallinnollinen keskus.


title: Jaakko Hakala

text: Jaakko Armas Ensio Hakala (30. syyskuuta 1912 Pälkjärvi – 22. elokuuta 1964 Tampere) oli suomalainen pappi, kansanedustaja ja tamperelaisen Aamulehden päätoimittaja.


title: Jaakko Hakala

text: Hakalan vanhemmat olivat kansakoulunopettaja Jaakko Hakala ja Marianna Vesalehto. Hän pääsi ylioppilaaksi 1930 ja suoritti teologian erotutkinnon 1935. Hakala vihittiin papiksi 1935 ja hän suoritti pastoraalitutkinnon 1943. Hän suoritti myöhemmin vielä kasvatusopin tutkinnon 1953 sekä valmistui filosofian kandidaatiksi 1956 ja maisteriksi 1960.


title: Jaakko Hakala

text: Hakala oli Tampereen NMKY:n sihteerinä 1935–1944 ja Tampereen tuomiokirkkoseurakunnassa virallisena apulaisena 1944–1954 sekä kappalaisen apulaisena 1956–1964. Hakala oli myös uskonnonopettajana Tampereen oppikouluissa 1935–1941 ja toimi Neuvottelunuotion toimitussihteerinä 1935–1940. Jatkosodan aikana hän oli sotilaspastorina 1942–1944. Aamulehden päätoimittajana Hakala oli 1956–1964.


title: Jaakko Hakala

text: Hakala oli Kokoomuksen kansanedustajana 1945–1956 edustaen Hämeen läänin pohjoista vaalipiiriä ja toimi tasavallan presidentin valitsijamiehenä vuoden 1962 presidentinvaaleissa. Hakala sai vapautuksen kansanedustajan toimesta lokakuussa 1956 tultuaan valituksi Aamulehden päätoimittajaksi. Hänen tilalleen eduskuntaan tuli saman puolueen Tuomas Saikku. Hakala oli kokoomuksen puoluevaltuuston jäsenenä 1950–1964 ja puoluehallituksen jäsenenä 1956–1964 sekä kokoomuksen eduskuntaryhmän sihteerinä 1950–1956. Hän kuului myös Parlamenttienvälisen liiton IPU:n Suomen ryhmän johtokuntaan, Yleisradion johtokuntaan ja toimi muun muassa Suomen Sotaveteraaniliiton puheenjohtajana. Hakala oli Tampereen korkeakouluyhdistyksen hallituksen puheenjohtaja ja oli mukana vaikuttamassa siihen että Yhteiskunnallinen Korkeakoulu siirtyi Tampereelle 1960.


title: Jaakko Hakala

text: Jaakko Hakala oli naimisissa vuodesta 1935 Impi Puputin kanssa.


title: Toni Laaksonen (juontaja)

text: Toni Kristian Laaksonen on suomalainen radiotuottaja ja -juontaja.. Hän juontaa Radio Suomessa Toni Laaksosen Lauantaitanssit -ohjelmaa. Aiemmin hän työskenteli YleX-kanavalla mm. "Poikelus ja Hätönen-"ohjelman tuottajana. Aiemmin hän on juontanut kanavalla mm. "Uuden musiikin iltavuoroa, YleX Jatkoja ja YleX Toiveet-ohjelmaa". Laaksonen sijoittui viidenneksi vuoden 2011 karaoken MM-kilpailuissa Irlannissa. Vuonna 2018 hän voitti karaoken maailmanmestaruuden Champions-kategoriassa Helsingin Apollossa käydyissä kisoissa. Vuonna 2014 Laaksonen osallistui The Voice of Finlandin kolmannelle tuotantokaudelle. Hän pääsi jatkoon "Ääni ratkaisee" -kierrokselta sekä voitti ensimmäisen kaksintaisteluvaiheen. Laaksonen putosi jatkosta "knock out" -kierroksella, ennen livelähetysten alkamista.


title: Osakan tiedemuseo

text: Osakan tiedemuseo () on tiedemuseo Nakanoshiman saarella Osakassa. Se avattiin vuonna 1989 juhlistamaan Osama kaupungin muodostamisen 100-vuotispäivää.


title: Osakan tiedemuseo

text: Museolla on näyttelytiloja neljässä kerroksessa, ja se suunniteltiin alkujaan erityisesti lapsia varten. Sen näyttelyissä on esillä erityisesti maailmankaikkeus, kemia, sähkö ja energia. Ensimmäinen kerros keskittyy sähköön ja energiaan, ja siellä on esillä muun muassa generaattoreita ja vanhoja kodin elektroniikkalaitteita. Toinen kerros on tarkoitettu pienille lapsille ja heidän huoltajilleen, ja siellä on mahdollisuus omin käsin kokea tiedemaailmaa. Kolmannessa kerroksessa on erilaisia elämää tukevia kemiallisia materiaaleja, ja neljäs kerros keskittyy maailmankaikkeuteen ja sen tutkimiseen.


title: Osakan tiedemuseo

text: Näyttelyiden lisäksi museossa järjestetään päivittäin tiede-esitys. Lisäksi siellä on planetaario ja Imax-teatteri.


title: Dietyylisukkinaatti

text: Dietyylisukkinaatti (CHO) on meripihkahapon ja etanolin muodostama esteri. Yhdistettä käytetään teollisuudessa liuottimena, muovien stabilisaattorina ja orgaanisessa kemiassa synteesien lähtöaineena.


title: Dietyylisukkinaatti

text: Huoneenlämpötilassa dietyylisukkinaatti on väritön kirkas neste, jolla on makea hedelmien kaltainen tuoksu. Yhdiste ei käytännöllisesti katsoen liukene veteen, mutta liukenee paremmin orgaanisiin liuottimiin kuten etanoliin, dietyylieetteriin ja asetoniin. Dietyylisukkinaatin rakennekaava on CHCHOCO(CH)COOCHCH, taitekerroin 1,419–1,421 ja leimahduspiste 90 °C (c.c.).


title: Dietyylisukkinaatti

text: Dietyylisukkinaattia voidaan valmistaa esteröimällä meripihkahappoa ja etanolia happaman katalyytin kuten rikkihapon läsnä ollessa. Prosessissa muodostuu ensimmäisessä vaiheessa etyylisukkinaattia, joka esteröityy vielä toisen etanolimolekyylin kanssa dietyylisukkinaatiksi. Yhdistettä voidaan valmistaa myös niin kutustulla Crum-Brown-Walker menetelmällä, jossa monoetyylimalonaatin kaliumsuolaa elektrolysoidaan.


title: Dietyylisukkinaatti

text: Dietyylisukkinaattia voidaan käyttää liuottimena muun muassa metallipintojen puhdistuksessa ja maaleissa.


title: Aleksandr Samsonov

text: Aleksandr Vasilevitš Samsonov (14. marraskuuta 1859 Andrejevka, Hersonin kuvernmenetti, Ukraina – 30. elokuuta 1914 Willenberg, Itä-Preussi, Saksa) oli venäläinen kenraali, joka toimi komentajana aivan ensimmäisen maailmansodan alussa elokuussa 1914. Hänen armeijansa kärsi katastrofaalisen tappion saksalaisille Tannenbergin taistelussa, minkä jälkeen hän teki itsemurhan.


title: Aleksandr Samsonov

text: Samsonov valmistui Pietarin ratsuväkiakatemiasta, aloitti uransa ratsuväen upseerina vuonna 1877 ja osallistui Turkin sotaan 1877–1878. Hän yleni vuoteen 1904 mennessä kenraaliluutnantiksi ja komensi Venäjän–Japanin sodassa 1904–1905 siperialaista kasakkadivisioonaa. Sen jälkeen hän oli 1905–1907 Varsovan sotilaspiirin esikuntapäällikkönä ja 1909–1914 Turkestanin kuvernöörinä. Vuonna 1907 hän sai ylennyksen ratsuväenkenraaliksi sekä nimityksen Donin kasakkajoukkojen päälliköksi.


title: Aleksandr Samsonov

text: Ensimmäisen maailmansodan puhjettua elokuussa 1914 Samsonov nimitettiin komentamaan Venäjän toista armeijaa, joka yhdessä Paul von Rennenkampfin ensimmäisen armeijan kanssa hyökkäsi Saksan Itä-Preussiin. Samsonov kuitenkin kärsi heti murskaavan tappion 24.–31. elokuuta käydyssä Tannenbergin taistelussa, jossa Paul von Hindenburgin ja Erich Ludendorffin komentama Saksan 8. armeija ympäröi hänen joukkonsa ja Samsonovin 150 000 miehestä vain noin 10 000 onnistui välttämään vangiksi joutumisen. Syynä tappioon oli Samsonovin heikko yhteydenpito sekä päämajaan että Rennenkampfiin, jonka kanssa hän ei tullut toimeen. Samsonov ei halunnut joutua raportoimaan tappion laajuudesta tsaarille, joten hän ampui itsensä taistelukentän lähellä 30. elokuuta vastaisena yönä.


title: Papuantuliperä

text: Papuantuliperä ("Oreostruthus fuliginosus") on loistopeippojen heimoon kuuluva varpuslintu.


title: Papuantuliperä

text: Papuantuliperää tavataan Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Pilkkuvatsapeippo

text: Pilkkuvatsapeippo ("Clytospiza monteiri") on loistopeippojen heimoon kuuluva varpuslintu.


title: Pilkkuvatsapeippo

text: Pilkkuvatsapeippoa tavataan Afrikan keskiosissa. Lajin kannankehitys on vakaa, ja se on luokiteltu elinvoimaiseksi.


title: Pumpulirintamanikki

text: Pumpulirintamanikki ("Heteromunia pectoralis") on loistopeippojen heimoon kuuluva varpuslintu.


title: Pumpulirintamanikki

text: Pumpulirintamanikkia tavataan Australian pohjoisosissa. Vaikka laji on vähenemässä, sen ei uskota olevan vaarassa, ja se on luokiteltu elinvoimaiseksi.


title: Pikkupunapeippo

text: Pikkupunapeippo ("Cryptospiza reichenovii") on loistopeippojen heimoon kuuluva varpuslintu.


title: Pikkupunapeippo

text: Pikkupunapeippoa tavataan Angolassa, Burundissa, Kamerunissa, Kongon demokraattisessa tasavallassa, Päiväntasaajan Guineassa, Malawissa, Mosambikissa, Nigeriassa, Ruandassa, Tansaniassa, Ugandassa, Sambiassa ja Zimbabwessa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.


title: Nokipunapeippo

text: Nokipunapeippo ("Cryptospiza jacksoni") on loistopeippojen heimoon kuuluva varpuslintu.


title: Nokipunapeippo

text: Nokipunapeippoa tavataan Burundissa, Kongon demokraattisessa tasavallassa, Ruandassa ja Ugandassa. Lajin kannankehitys on vakaa, ja se on luokiteltu elinvoimaiseksi.


title: Punatäplävesilisko

text: Punatäplävesilisko ("Notophthalmus viridescens") on vesiliskojen heimoon kuuluva laji.


title: Punatäplävesilisko

text:
Aikuisen yksilön pituus on 6-11 cm. Nuoruusvaiheessa ihon väri on oranssi. Aikuisen ihon väri on selässä oliivinruskea ja vatsapuolella keltainen. Ihossa on mustia
täpliä ja punaisia täpliä.


title: Punatäplävesilisko

text: Punatäplävesiliskoa tavataan Pohjois-Amerikan itäosassa. Sitä esiintyy järvissä, lammissa, puroissa ja metsäisillä soilla.


title: Punatäplävesilisko

text: Parittelutapoja on useita. Naaras munii munat yksitellen lehdille. Munien määrä on 25-350. Punatäplävesiliskolla on kolme kehitysvaihetta. Ensin se on toukka, joka elää vedessä. Sitten sillä on nuoruusvaihe, jolloin se elää maalla. Lopuksi siitä tulee vedessä elävä aikuinen.


title: Punatäplävesilisko

text: Punatäplävesilisko syö pieniä selkärangattomia.


title: Isopunapeippo

text: Isopunapeippo ("Cryptospiza shelleyi") on loistopeippojen heimoon kuuluva varpuslintu.


title: Isopunapeippo

text: Isopunapeippoa tavataan Burundissa, Kongon demokraattisessa tasavallassa, Ruandassa ja Ugandassa. Laji on vähentynyt ainakin paikallisesti tuntemattomista syistä, mutta väheneminen liittyy mahdollisesti elinalueilla tapahtuneisiin metsänhakkuisiin. Sen populaation uskotaan olevan pieni ja sirpaloitunut. Lajin yksilömäärä ja näköhavoinnot ovat vähentyneet, joten Kansainvälinen luonnonsuojeluliitto siirsi 2017 sen vaarantuneesta erittäin uhanalaiseksi.


title: Fredrik August Odenwall

text: Fredrik August Odenwall (9. marraskuuta 1843 Turku – 12. elokuuta 1890 Pietarsaari) oli suomalaissyntyinen arkkitehti, joka toimi Viipurin kaupunginarkkitehtina 1868–1884. Hän seurasi tehtävässä kaupunginarkkitehti Johan E. Johanssonia.


title: Fredrik August Odenwall

text: Odenwallin isä oli Vaasan lukion rehtori Fredrik Julius Odenwall (1813–1867) ja äiti Erica Elisabeth Montin (1816–1894). Fredrik Julius Odenwall toimi ennen rehtoriksi nimittämistään latinan kielen ja kirjallisuuden lehtorina ja häntä pidettiin ”etevänä järjestyksen ja kurin valvojana”. Hän erosi rehtorin virasta täysin palvelleena vuonna 1867. Perheeseen syntyi Fredrik Augustin lisäksi ainakin kolme lasta. Fredrik August Odenwall eli olemassa olevien tietojen mukaan naimattomana eikä saanut lapsia.


title: Fredrik August Odenwall

text: Odenwall opiskeli Vaasan triviaalikoulussa ja valmistui ylioppilaaksi 1861. Tämän jälkeen hän jatkoi opintojaan ilmeisesti Saksassa, jossa hän valmistui arkkitehdiksi. Viipuriin hänet toi alun perin työ valtioneuvos Fredrik Wilhelm Thesleffin lasten kotiopettajana Liimatan kartanossa. Odenwall aloitti virkansa 1868 ja työskenteli aina vuoteen 1884 asti, jolloin hän haki eroa virastaan sairauden vuoksi. Sairastuttuaan Odenwall siirtyi Pietarsaareen, missä hän vietti äitinsä luona lopun elämästään halvaantuneena vuodepotilaana. Uransa jälkeen hän nautti kuitenkin vielä täyttä palkkaa eläkkeenä kuolemaansa saakka. Viipurin kaupunginarkkitehtina häntä seurasi vuonna 1887 Brynolf Blomqvist.


title: Fredrik August Odenwall

text: Odenwall oli Viipurin kaupunginarkkitehdeista kaikkein tuotteliain ainakin kaupungin maistraatin arkistossa säilyneiden piirustusten määrällä mitattuna, niitä on noin 175. Odenwallin piirustukset osoittavat Viipurin nopean laajenemisen ja asemakaavan levittäytymisen vanhan kaupungin laidoilla sijainneiden vallien purkamisen jälkeen. Odenwall myös suunnitteli yli puolet asemakaavan tonteista Patsarlahden kaupunginosassa, pientalojen tarve kasvoi nopeasti kaupungin laajentuessa. Odenwall noudatti häntä edeltäneille kaupunginarkkitehdeille yhteistä klassismin linjaa suunnitellessaan kivitaloja, mutta monet puutalot olivat enemmän muodin mukaisia. Niistä suurin osa tuhoutui talvisodassa. Odenwall piirsi myös muun muassa asemakaavakartan kaupungista ja osallistui vapaaehtoisen palokunnan tehtäviin, toimien pelastusosaston päällikkönä. Hän harrasti metsästystä ja oli ahkerasti mukana kaupungin seuraelämässä.


title: Osakan ympyrälinja

text: Osakan ympyrälinja () on rautatien rengaslinja Osakan kaupungissa Japanissa. Reitin pituus on 21,7 km ja sen kiertäminen kestää noin 40 min.


title: Juhani Lehtola

text: Juhani Lehtola (14. helmikuuta 1936 Jämsä – 11. tammikuuta 2014 Lappeenranta) oli suomalainen Yleisradion ulkomaantoimittaja.


title: Juhani Lehtola

text: Lehtola aloitti vuonna 1963 Suomen Television päätoimisena uutistenlukijana yhdessä Heikki Kahilan, Kauko Saarentauksen ja Pertti Salolaisen kanssa. Hän toimi sitten Yleisradion tv-uutisten ulkomaantoimittajana ja oli vuodesta 1969 lähtien Yleisradion Lontoon-kirjeenvaihtajana. Viimeksi Lehtola toimi Ylen radiouutisten ulkomaantoimittajana ennen eläkkeelle jäämistään.


title: Minna Pensola

text: Minna Pensola on suomalainen viulisti. Hän esiintyy kamarimuusikkona ja solistina sekä on jousikvartetti Meta4:n jäsen. Solistina Pensola on esiintynyt mm. Helsingin kaupunginorkesterin, Oulu Sinfonian ja Keski-Pohjanmaan Kamariorkesterin kanssa.


title: Minna Pensola

text: Pensola on valmistunut Sibelius-Akatemiasta ja jatkanut opintojaan Zürichin musiikkikorkeakoulussa. Hänen opettajiaan ovat olleet mm. Kaija Saarikettu, Jerzy Blaskiewicz, Leonid Mordkovich, Ana Chumachenko ja Josef Rissin.


title: Minna Pensola

text: Pensolan soitin on Signe ja Ane Gyllenbergin säätiön omistama Carlo Bergonzi -viulu vuodelta 1732.


title: Minna Pensola

text: Pensola on voittanut vuonna 2005 toisen palkinnon Kuopion viulukilpailussa. Meta4:n jäsenenä hän on voittanut ensimmäisen palkinnon Dmitri Šostakovitš -kvartettikilpailussa Moskovassa vuonna 2004 sekä Joseph Haydn -kamarimusiikkikilpailussa Wienissä vuonna 2007.


title: Minna Pensola

text: Pensola on toiminut Sysmän Suvisoiton taiteellisena johtajana vuosina 2006-2012.


title: Minna Pensola

text: Helsingin Punavuoressa toimiva Klasariklubi on Pensolan perustama. Klubin tarkoituksena on tuoda klassinen musiikki niiden ihmisten kuultavaksi, jotka eivät muuten konserttisaleihin eksy. Niin ikään Punavuoressa toimiva konserttisarja Punavuoren Kamarimusiikkiyhdistys (PuKama) on Pensolan ja hänen puolisonsa Antti Tikkasen ideoima.


title: Temman rautatieasema

text: Temman rautatieasema (天満駅 Tenma-eki) on asema Japanissa Osakan ympyrälinjan varrella. Se sijaitsee Kita-kun kaupunginosassa.


title: Temman rautatieasema

text: Asemalta pääsee suoraan Tenjinbashisujin ostoskadulle, joka on Japanin pisin ostoskatu, 2,6 km.


title: Sakuranomiyan rautatieasema

text: Sakuranomiyan rautatieasema (桜ノ宮駅 Sakuranomiya-eki) on vuonna 1898 avattu asema Japanissa Osakan ympyrälinjan varrella. Se sijaitsee Miyakojima-kun kaupunginosassa.


title: Sakuranomiyan rautatieasema

text: Asema on saanut nimensä sen läntisen uloskäynnin luona kasvavien kirsikkapuiden mukaan. Kirsikankukkien aikaan koko alue on vaaleanpunainen.


title: Živojin Mišić

text: Živojin Mišić (20. heinäkuuta 1855 – 20. tammikuuta 1921) oli serbialainen sotapäällikkö, joka toimi komentajana ensimmäisessä maailmansodassa.


title: Živojin Mišić

text: Mišić syntyi Struganikissa lähellä Valjevoa maanviljelijäperheeseen. Opiskellessaan kadettikoulussa Mišić osallistui Serbian–Turkin sotaan 1877 ja valmistuttuaan komensi pataljoonaa Serbian–Bulgarian sodassa 1885–1886. Vuosina 1898–1904 hän toimi strategian opettajana Serbian sotilasakatemiassa ja hänet ylennettiin 1901 everstiksi sekä 1912 kenraaliksi. Hän kuului Bosnian kriisin aikana 1908–1909 kenraali Radomir Putnikin esikuntaan ja oli myös Balkanin sotien aikana 1912–1913 pääesikunnan päällikkönä toimineen Putnikin lähin mies. Heinäkuun kriisin aikana 1914 Mišić toimi Putnikin sijaisena, sillä tämä oli hoitamassa sairauttaan unkarilaisessa kylpylässä.


title: Živojin Mišić

text: Maailmansodan puhjettua ja Itävalta-Unkarin hyökättyä Serbiaan Mišić nimitettiin marraskuussa 1914 Serbian ensimmäisen armeijan komentajaksi. Hän voitti itävaltalaiset 3. joulukuuta Rudnikin luona osana Kolubaran taistelua, joka pakotti Itävalta-Unkarin armeijan perääntymään Serbiasta. Palkintona hänet ylennettiin voivodiksi eli marsalkaksi. Kun Itävalta-Unkarin, Saksan ja Bulgarian yhteishyökkäys mursi Serbian vastarinnan syksyllä 1915, Mišić kannatti edelleen vastarinnan jatkamista, mutta Serbian hallitus ja kuningas Pietari I eivät tukeneet ajatusta. Serbian armeija perääntyi sen sijaan talven aikana vuorten yli Albanian puolelle. Putnikin heikon terveyden vuoksi Mišić joutui ottamaan itselleen armeijan esikuntapäällikön tehtävät kesken perääntymisen.


title: Živojin Mišić

text: Perääntymisen jälkeen Mišić jätti välillä komentajan tehtävät ja vetäytyi Ranskaan. Hänet kutsuttiin syyskuussa 1916 uudelleen ensimmäisen armeijan komentajaksi. Armeija oli sijoitettu aluksi Monastiriin ja sittemmin Kreikan Salonikiin. Kesäkuussa 1918 Mišićistä tuli Serbian pääesikunnan päällikkö ja käytännössä ylipäällikkö. Hän johti Serbian joukkoja ranskalaisen kenraali Louis Franchet d’Espèreyn alaisuudessa niin sanotussa Vardarin offensiivissa, joka pakotti Bulgarian irtautumaan sodasta syksyllä 1918. Mišić toimi uuden Jugoslavian valtion pääesikunnan päällikkönä kuolemaansa asti.


title: Živojin Mišić

text: Mišićin muistelmat "Moje uspomnene" julkaistiin vuonna 1978.


title: Nishi-ku (Osaka)

text: Nishi-ku (; ”läntinen suuralue”) on yksi Osakan kaupungin 24:stä suuralueesta. Se sijaitsee aivan kaupungin keskustan (Chūōn suuralueen) länsipuolella. Se rajautuu pohjoisessa Tosaborigawa- ja Ajigawa-jokiin, etelässä Dōtonborigawaan. Kizugawa virtaa pohjois-eteläsuunnassa sen läpi. Suuralueen pinta-ala on 5,20 neliökilometriä ja siellä on 87 006 asukasta (vuonna 2013).


title: Nishi-ku (Osaka)

text: Kizugawan itäpuolella on paljon tukkuliikkeitä, jotka kauppaavat muun muassa puuta, terästä, huonekaluja ja keramiikkaa. Länsipuolelle on taas keskittynyt pieniä ja keskisuuria metalliteollisuuslaitoksia. Suuralueella sijaitseva Minamihorien kaupunginosa tunnetaan perinteisesti huonekalujen valmistuksesta, Itachibōrin kaupunginosassa on vuorostaan valmistettu työkaluja. Suuralueen merkittävimpiin nähtävyyksiin kuuluu Osaka Dome -monitoimiareena, jota käytetään baseballotteluiden lisäksi konsertteihin ja näyttelyihin. Alueen koillisosassa sijaitsee suuri Utsubon puisto.


title: Nishi-ku (Osaka)

text: Nishin aluetta palvelevat Osakan metron Chūō-linja, Nagahori–Tsurumi-ryokuchi-linja, Sennichimae-linja ja Yotsubashi-linja sekä Hanshin-rautateiden Namba-linja.


title: Fukushiman rautatieasema

text: Fukushiman rautatieasema (福島駅 Fukushima-eki) on vuonna 1898 avattu asema Japanissa Osakan ympyrälinjan varrella. Se sijaitsee Fukushima-kun kaupunginosassa.


title: Fukushiman rautatieasema

text: Aseman kautta kuljetaan joenrannalle rakennetulle Hotarumachin alueelle. Modernin asuinalueen lisäksi siellä on ravintoloita ja radioasema.


title: Yhdystie 2463

text: Yhdystie 2463 on Harjavallasta Kokemäelle kulkeva yhdystie. Sen pituus on noin 12 kilometriä.


title: Yhdystie 2463

text: Tie saa alkunsa Harjavallan keskustasta, yhdysteiden 2453 ja 2460 kiertoliittymästä. Ensin tie sivuuttaa katuverkolla Siltalan, Kreetalan ja Merstolan kaupunginosat. Sen jälkeen se ohittaa "Kilukanlahden" sekä Emil Cedercreutzin museon. Sieltä tie jatkaa Kokemäenjoen etelärannan myötäilyä muutaman kilometrin verran, kunnes se saapuu Kokemäen puolella Järilään, jossa se kohtaa Valtatieltä 2 tulevan Yhdystie 2464:n risteyksen. Sieltä tie jatkuu noin kolme kilometriä, kunnes se saapuu Peipohjaan, jossa se ohittaa Yhdystie 2143:n risteyksen ja päättyy pian Yhdystie 2470:n risteykseen.


title: Yhdystie 2463

text: Tien osoitenimenä toimii Harjavallan alueella "Satakunnantie" ja Kokemäen puolella "Järiläntie". Tiellä on hyvät joukkoliikenneyhteydet, sillä sitä käyttävät koko matkalta Porin Linjojen numeroiden 70 ja 71 paikallisvuorot.


title: Shin-Imamiyan rautatieasema

text: Shin-Imamiyan rautatieasema () on Osakan kaupungissa Naniwan suuralueen eteläosassa sijaitseva rautatieasema. Sitä käyttävät JR Westin Osakan ympyrälinja ja Kansai-päälinja sekä Nankai-rautateiden Nankai-päälinja, joilla on toisistaan erilliset asemarakennukset. Lisäksi Hankai-raitioteiden Minami-Kasumichōn pysäkki () sijaitsee aivan sen yhteydessä.


title: Shin-Imamiyan rautatieasema

text: Aseman vieressä on Osakan metron Dōbutsuenmaen asema, jota palvelevat Midōsuji-linja ja Sakaisuji-linja.


title: Shin-Imamiyan rautatieasema

text: Aseman lähellä sijaitsee Shinsekain perinteinen viihdealue ja sen maamerkki, Tsūtenkakun näkötorni.


title: Sumiyoshi-taisha

text: Sumiyoshi-taisha () on šintolainen pyhäkkö Sumiyoshin alueella Osakassa. Se on Japanin vanhimpia pyhäkköjä, ja perustettiin 200-luvulla. Se edustaa alkuperäistä japanilaista arkkitehtuurityyliä, joka ei ollut vielä saanut vaikutteita Kiinasta.


title: Sumiyoshi-taisha

text: Sumiyoshi-taisha rakennettiin 200-luvulla "Sumiyoshi-zukuri"-nimellä kutsutulla arkkitehtuurityylillä, joka ei ollut saanut vielä vaikutteita Aasian mantereelta. "Sumiyoshi-zukurin" lisäksi vain kahta muuta pyhäkköarkkitehtuurityyliä pidetään täysin japanilaisena. "Nihonshokin" mukaan pyhäkön perusti keisarinna Jingū onnistuneen Korean-sotaretkensä ansiosta. Se pyhitettiin neljälle "kamille". Kolme niistä tunnetaan yhteisnimellä Sumiyoshi sanjin ja Okinagatarashihime no Mikoto on keisarinna Jingū. Sumiyoshi-taisha on Japanin merkittävimpiä matkustajien, kalastajien ja merimiesten "kamille" Sumiyoshi sanjinille omistettuja pyhäkköjä.


title: Sumiyoshi-taisha

text: Rakennukset on rakennettu muutamia kertoja uudestaan, ja nykyisistä rakennuksista vanhimmat on 1810-luvulta. Uudet rakennukset on kuitenkin tehty aiempien kopioina, ja ne säilyivät melko hyvin turvassa toisen maailmansodan pommituksilta.


title: Sumiyoshi-taisha

text: Sumiyoshi-taishaan kuuluu neljä pääsalia. Kolmen niistä julkisivu on suoraan kohti länteen, mikä on poikkeuksellista, sillä Nara-kauden jälkeen pyhäkköjen julkisivu oli yleensä etelään kiinalaisen geomantian mukaan. Pääsalien piha-alueella johtaa korkeakaarinen Sorihashi-silta, joka ylittää pienen lammen.


title: Sumiyoshi-taisha

text: Päärakennuksen katto on tehty oljesta, kun myöhempien pyhäkköjen katto oli usein tiiltä. Rakennus on valittu Japanin kansallisaarteisiin. Pyhäkössä on myös mielenkiintoista esineistöä, kuten 700 merimiesten lahjoittamaa kivilyhtyä.


title: Nodan rautatieasema

text: Nodan rautatieasema (野田駅 Noda-eki) on asema Japanissa Osakan ympyrälinjan varrella. Se sijaitsee Fukushima-kun kaupunginosassa. Asema on osa JR Westin liikennöimää junaliikenteen kokonaisuutta.


title: Nodan rautatieasema

text: Asema on Osakan ruokatukkutorin kohdalla. Torin liikevaihto on Japanin toiseksi suurin Tokion Tsukiji-torin jälkeen.


title: Justin DiBenedetto

text: Justin DiBenedetto (s. 25. elokuuta 1988 Etobicoke, Ontario, Kanada) on kanadalainen jääkiekkoilija, joka pelaa Itävallan Erste Bank Eishockey Ligan Dornbirner EC:ssa. Hän on pelipaikaltaan vasen laitahyökkäjä, mutta DiBenedetto osaa pelata myös keskushyökkäjänä. Hänen vahvuuksiin kuuluu monipuolisuus, maalintekotaidot, syöttäminen ja fyysinen peli.


title: Justin DiBenedetto

text: OHL-joukkue Toronto St. Michael's Majors varasi DiBenedetton 18. pelaajana vuonna 2004. Hän siirtyi joukkueeseen kaudeksi 2004–2005. Kahden siellä pelatun vuoden jälkeen DiBenedetto vaihtoi OHL-seuraa ja siirtyi kaudeksi 2006–2007 Sarnia Stingin riveihin. Hän teki edellisestä, St. Michael's Majorsissa pelatusta kaudesta (30 tehopistettä) yli kaksi kertaa enemmän tehopisteitä tehtyään Stingissä 58 runkosarjaottelussa tehot 28+35=63. DiBenedetto voitti joukkueen sisäisen tehotilaston lukemalla +21.


title: Justin DiBenedetto

text: Kaudella 2007–2008 DiBenedetto oli tehoilla 39+54=93 Stingin toiseksi paras pistemies ja maalintekijä Steven Stamkosin jälkeen. New York Islanders varasi hänet kuudennella kierroksella 175. pelaajana . DiBenedetto pelasi vielä kauden 2008–2009 Stingissä, jonka sisäisen piste-, maali- ja syöttöpörssin hän voitti tehoilla 45+48=93. DiBenedetto sijoittui koko OHL:n piste- ja maalipörssissä kolmanneksi. Hän voitti myös joukkueensa sisäisen tehotilaston lukemalla +14. DiBenedetto palkittiin kauden päätteeksi OHL:n parhaana yli-ikäisenä pelaajana Leo Lalonde Memorial Trophylla ja valittiin toiseen tähdistökentälliseen. OHL-kauden jälkeen hän pelasi keväällä 2009 myös amatööritry-out -sopimuksella Islandersin farmijoukkue Bridgeport Sound Tigersissa, AHL:ssä.


title: Justin DiBenedetto

text: Huhtikuussa 2009 DiBenedetto teki kolmivuotisen tulokassopimuksen New York Islandersin kanssa. Hän pelasi ensimmäisen sopimuskautensa 2009–2010 kokonaan farmijoukkue Sound Tigersissa, jossa tulokaskausi toi 67 runkosarjaottelussa tehot 6+8=14. Kaudella 2010–2011 DiBenedetto nousi joukkueen varakapteeniksi ja oli 19 osumallaan Sound Tigersin kolmanneksi paras maalintekijä. Hän debytoi samalla kaudella myös NHL:ssä, jossa DiBenedetto pelasi kahdeksan ottelun tehden yhden syöttöpisteen. Hän pelasi ensimmäisen NHL-ottelunsa 2. maaliskuuta 2011 vieraissa Washington Capitalsia vastaan. Kauden 2011–2012 DiBenedetto pelasi taas kokonaan farmissa. Hän oli Rhett Rakhshanin kanssa joukkueen toiseksi paras maalintekijä 20 osumallaan.


title: Justin DiBenedetto

text: Kaudeksi 2012–2013 DiBenedetto siirtyi Itävallan Erste Bank Eishockey Ligassa pelaavaan EC Red Bull Salzburgiin, jonka paras pistemies ja maalintekijä hän oli tehoilla 19+25=44. Kaudella 2013–2014 DiBenedetto jatkoi uraansa vuoden mittaisella sopimuksella Ruotsin SHL:n nousijajoukkue Örebro HK:ssa. Hänet hankittiin kärkiketjujen hyökkääjäksi, mutta DiBenedetto ei kuitenkaan vastannut häneen kohdistuneisiin odotuksiin. Hän teki 35 runkosarjaottelussa tehot 7+5=12 ja istui joissakin peleissä myös katsomossa. Tammikuussa 2014 DiBenedetto lopulta lähti Örebrosta ja siirtyi loppukaudeksi SM-liigajoukkue Espoo Bluesiin.


title: Justin DiBenedetto

text: DiBenedetto palasi kaudeksi Itävaltaan ja vuoden mittaisella sopimuksella Dornbirner EC:hen.


title: Risto Tuominen (pesäpalloilija)

text: Risto Tapani Tuominen (s. 19. joulukuuta 1956) on menestyneimpiä ja palkituimpia pesäpalloilijoita lajin historiassa. Hän pelasi 19 kautta pesäpallon ylimmällä sarjatasolla. Hänet valittiin kolmesti vuoden lukkariksi (1982, 1986, 1988) ja vuoden pesäpalloilijaksi vuonna 1988. Tuominen pelasi 11 Liitto–Lehdistö-ottelua ja 10 Itä–Länsi-ottelua. Hänet valittiin kahdesti Itä–Lännen parhaaksi pelaajaksi. Hän keräsi uransa aikana 1 912 pesispörssipistettä. Hän pelasi korkeimmalla sarjatasolla pesäpalloa neljällä vuosikymmenellä, yhteensä 424 ottelua.


title: Risto Tuominen (pesäpalloilija)

text:
Mestaruudet: 2 Suomen-mestaruutta (Jyväskylän Kiri 1982, 1984), ikämiesten Suomen-mestaruus
3 kertaa,
1 SM-hopeaa (Kiri 1985) ja 3 SM-pronssia (Kiri 1983, 1986, Kankaanpään Maila 1988).
Tehopisteet SM tasolla:
Kunnarit: 21
Lyödyt juoksut: 313
Tuodut juoksut: 329
Kärkilyönnit: 1637


title: Risto Tuominen (pesäpalloilija)

text: Pesäpallon kultakausina suurta mediahuomiota nauttinutta Tuomista arvostetaan lajin piirissä taktisena lukkarina, joka sotki vastustajan peliä ja jolla oli huikea heittokäsi. Sisäpelissä hän oli joukkueelleen tärkeä monipuolinen pelaaja sekä lyöjänä että etenijänä.


title: Risto Tuominen (pesäpalloilija)

text: Tuominen lopetti uransa pääsarjatasolla ensimmäisen kerran 1993, mutta hänet kutsuttiin vielä seitsemän vuoden tauon jälkeen vuonna 2001 edustamaan Kankaanpään Mailaa loppukaudeksi 2001. Näin Tuomisesta tuli ainoita pesäpalloilijoita lajin historiassa, jotka ovat pelanneet pääsarjatasolla neljällä eri vuosikymmenellä. Tuominen on myös ensimmäinen "tangomarkkinahatun" saanut pelaaja (1+3) ja "tusinan tuhooja" -mailan saanut pelaaja (12 kärkilyöntiä yhdessä pelissä (9 vuoroa)).Tuominen on naimisissa ja hänellä on vuosina 1980 ja 1986 syntyneet lapset.


title: Radomir Putnik

text: Radomir Putnik (24. tammikuuta 1847 Kragujevac – 17. toukokuuta 1917 Nizza, Ranska) oli serbialainen sotapäällikkö, joka toimi Serbian pääesikunnan päällikkönä ja tosiasiallisena ylipäällikkönä Balkanin sotien aikana sekä ensimmäisen maailmansodan alkupuolella.


title: Radomir Putnik

text: Putnik kouluttautui alkujaan tykistöupseeriksi ja aloitti sotilasuransa vuonna 1866. Hän osallistui vuoden 1877 Serbian–Turkin sotaan sekä vuoden 1885 Serbian–Bulgarian sotaan divisioonan esikuntapäällikkönä. Valmistuttuaan vuonna 1889 yleisesikuntakoulusta Putnikista tuli pääesikunnan sijaispäällikkö ja vuonna 1893 everstinä Šumadijan divisioonan komentaja. Kuningas Aleksanteri I:n vallankaappauksen jälkeen hän joutui poliittisista syistä vetäytymään palveluksesta vuonna 1894, mutta vuoden 1903 vallanvaihdoksen jälkeen hänet ylennettiin kenraaliksi ja nimitettiin pääesikunnan päälliköksi. Putnik hoiti sen jälkeen esikuntapäällikön tehtävää vuoteen 1916, lukuun ottamatta kolmea kauttaan sotaministerinä vuosina 1904–1905, 1906–1908 ja 1912.


title: Radomir Putnik

text: Ensimmäisen Balkanin sodan sytyttyä 1912 Putnik ylennettiin Serbian armeijan ensimmäiseksi voivodiksi eli marsalkaksi ja hänestä tuli käytännössä ylipäällikkö. Hän voitti turkkilaiset Kumanovon taistelussa lokakuussa ja Monastirin taistelussa marraskuussa 1912. Pitkälti hänen ansiotaan oli myös bulgarialaisten lyöminen toisen Balkanin sodan ratkaisevassa Bregalnican taistelussa kesä–heinäkuussa 1913. Näiden voittoisten sotien seurauksena Serbian koko kaksinkertaistui ja samalla saatiin tilaisuus maan armeijan modernisoimiseen. Maailmansodan alla Serbian armeijan osaaminen, varustus ja taistelutahto olivat hyvällä tasolla pääasiassa Putnikin ansiosta.


title: Radomir Putnik

text: Putnikin terveys kärsi Balkanin sotien aikana ja ensimmäisen maailmansodan syttyessä hän oli hoitamassa itseään itävaltalaisessa terveyskylpylässä. Kun Itävalta-Unkari julisti Serbialle sodan 28. heinäkuuta 1914, Putnik vangittiin, mutta keisari Frans Joosefin määräyksestä hänet vapautettiin ja päästettiin palaamaan Romanian kautta Serbiaan. Siellä hän heikosta terveydestään huolimatta otti vastaan tosiasiallisen ylipäällikön tehtävät. Nimellisenä ylipäällikkönä toimi prinssi Aleksanteri. Putnikin johdolla serbialaiset löivät kenraali Oskar Potiorekin komentaman määrällisesti ylivoimaisen Itävalta-Unkarin armeijan elokuussa 1914 Cerin taistelussa ja marras–lokakuussa Kolubaran taistelussa, pakottaen hyökkääjän perääntymään pois Serbiasta. Vasta loka–marraskuussa 1915 saksalaisen sotamarsalkka August von Mackensenin johdolla toteutettu Itävalta-Unkarin, Saksan ja Bulgarian yhteishyökkäys pakotti Serbian armeijan perääntymään vuorten yli Albanian puolelle. Putnik oli tässä vaiheessa jo niin sairas, että häntä piti kuljettaa kantotuolilla koko perääntymisen ajan. Armeijan saapuessa Albanian Skutariin joulukuun alussa hänet lopulta vapautettiin päällikön tehtävästä ja marsalkka Živojin Mišić tuli hänen tilalleen.


title: Radomir Putnik

text: Putnik seurasi vielä kuningas Pietaria Korfulle. Lopulta hän vetäytyi Ranskaan, jossa kuoli seuraavana keväänä.


title: Ambystoma

text: Ambystoma on aksolotlien heimoon kuuluva sammakkoeläinsuku. Siihen kuuluu 33 lajia. Joillakin lajeilla muodonmuutos tapahtuu normaalisti, mutta joillakin se jää vajavaiseksi, kuten aksolotlilla.


title: Ambystoma

text: Suvun lajit ovat yleensä kookkaita. Suurimpia ovat kookkaimmat tiikerisalamanterit, jotka ovat 34 sentin pituisia.


title: Ambystoma

text: Suvun lajeja tavataan eteläisestä Kanadasta Meksikoon saakka.


title: Ambystoma

text: Sukuun kuuluu 33 lajia:


title: Karl Fabritius

text: Karl (Carl) Johan Benjamin Fabritius (1. tammikuuta 1845 Ilomantsi – 9. lokakuuta 1889 Kuopio) oli lakimies ja valtiopäivämies, joka toimi Kuopion kaupungin pormestarina.


title: Karl Fabritius

text:
Fabritiuksen vanhemmat olivat kappalainen Benjamin Fabritius ja Maria Charlotta Molander. Hän tuli hovioikeuden auskultantiksi 1886, Kuopion kaupungin pormestariksi 1870 ja Kuopion lääninsihteeriksi 1879. Fabritius toimi jäsenenä ja puheenjohtajana eri valtionkomiteoissa sekä talonpoikaissäädyn notaarina 1867 ja sihteerinä 1888. Hän edusti Kuopiota valtiopäivillä vuosina 1872, 1877-78, 1882 ja 1885, kuuluen suomenkieliseen vähemmistöön. Fabritius teki valtiopäivillä aloitteita koskien erityisesti koulu- ja liikennekysymyksiä. Vuonna 1885 hän yritti suomen kieltä koskeneella anomusesityksellään menestyksettä sovittaa vastakkaisia näkemyksiä yhteen. Fabritius sai laamannin arvonimen 1886.
Fabritiuksen puoliso vuodesta 1871 oli Alma Sofia Lovisa Bergholm (k. 1906).


title: Glico

text:
Glico on japanilainen elintarvikealan yritys. Se tuottaa makeisia, valmisruokia, puolivalmisteita, vauvanruokia ja jäätelöä.
Yrityksen tunnetuimmat tuotteet ovat karamellit ja suklaalla päällystetyt Pocky-suolatikut.


title: Glico

text:
Vuonna 2017 Glico oli maailman 9. suurin makeisvalmistaja noin 3,4 miljardin Yhdysvaltain dollarin liikevaihdolla.
Yrityksen yli 70 vuotta vanha valomainos Ebusu-bashin sillan kupeessa, joka esittää kilparadalla juoksevaa miestä, on osakalaisille tärkeä symboli, ja kaupunkilaiset kerääntyvät edelleenkin juhlimaan urheiluvoittoja sen läheisyyteen.


title: Operaatio Iskra

text: Operaatio Iskra ("kipinä") oli toisessa maailmansodassa Neuvostoliiton Leningradin ja Olhavan rintamien suorittama operaatio, jonka tarkoituksena oli murtaa Leningradin piiritys. Saksalaisten rintama oli heikentynyt Stalingradin taistelun seurauksena, mikä avasi edun puna-armeijan joukoille. Neuvostoliiton hyökkäys alkoi 12. tammikuuta 1943 ja päättyi 30. tammikuuta. Hyökkäyksen seurauksena puna-armeija avasi 8 kilometriä leveän käytävän Leningradiin, johon rakennettiin rautatie jonka kautta kaupunkiin saatiin toimitettua enemmän tarvikkeita kuin Elämän tien kautta. Myöhemmin Neuvostoliitto suoritti alueella operaatio Napatähden, joka myös onnistui helpottamaan Leningradin piiritystä. Saksalaiset kuitenkin onnistuivat jatkamaan piiritystä tammikuuhun 1944 saakka, jolloin Neuvostoliitto suoritti Leningradin–Novgorodin offensiivin, joka ajoi saksalaiset lopullisesti pois Leningradin alueelta 27. tammikuuta 1944 mennessä.


title: Venäjän Grand Prix 2014

text: Venäjän Grand Prix 2014 (virallisesti 2014 Formula 1 Russian Grand Prix, ) oli Formula 1 -kauden 2014 16. osakilpailu. Kilpailu ajettiin 12. lokakuuta Hermann Tilken suunnittelemalla Sotšin katuradalla. Kyseessä oli ensimmäinen Venäjällä ajettu osakilpailu.


title: Marko Šakić

text: Marko Šakić (s. 13. huhtikuuta 1994 Zagreb, Kroatia) on kroatialainen jääkiekkoilija, joka pelaa Slovenian pääsarjaa kroatialaisen Medveščak Zagrebin kakkosjoukkueessa. Hän on pelipaikaltaan oikea laitahyökkääjä.


title: Marko Šakić

text: Šakić aloitti jääkiekon kotikaupungissaan Medveščak Zagrebin joukkueessa, mutta hän pelasi myöhemmät juniorivuotensa kuitenkin itävaltalaiessa Klagenfurter AC:ssä. Šakić oli kaudella 2011–2012 joukkueen A-nuorten paras pistemies tehoilla 12+31=43.


title: Marko Šakić

text: Heinäkuussa 2013 Šakić siirtyi try-outille alkavalla kaudella KHL:ään liittyneeseen Medveščak Zagrebiin. Elokuussa hän sai joukkueeseen kauden 2013–2014 kattavan sopimuksen. Šakić pelasi kauden aikana yhden KHL-ottelun ja pelasi kauden aikana myös Kroatian pääsarjaa Medveščakin kakkosjoukkueessa voittaen kauden päätteeksi mestaruuden. Kaudella 2014–2015 hän ei saanut peliaikaa KHL:stä, vaan pelasi kautensa pääosin Medveščakin A-nuorissa Itävallan A-junioriliigassa. Šakić pelasi myös seuran kakkosjoukkueessa voittaen kauden päätteeksi taas Kroatian-mestaruuden.


title: Marko Šakić

text: Kaudeksi 2015–2016 Šakić siirtyi vuoden mittaisella sopimuksella Saksan neljänneksi korkeimmalle sarjatasolle Regionalliga -joukkue EHC Zweibrückeniin. Joulukuussa 2015 hän siirtyi sieltä kuitenkin Itävallan toiseksi korkeimmalla sarjatasolla Inter-National-Leagueassa pelanneen slovenialaisjoukkue HK Slavija Ljubljanan riveihin. Kaudella 2016–2017 Šakić jatkoi uraansa Slovenian pääsarjassa Medveščak Zagrebin kakkosjoukkueessa. Hän oli joukkueen paras pistemies ja syöttäjä tehoilla 14+22=36.


title: Marko Šakić

text: Šakić edusti Kroatiaa IB-divisioonan MM-kilpailuissa vuosina 2014, 2016 ja 2017, joista ensimmäinen turnaus päättyi hopeaan. Hän pelasi myös II-divisioonan A-sarjan MM-kilpailuissa vuonna 2013, jolloin Šakić voitti kultaa. Hän pelasi myös Pyeonchangin olympiakisojen 2018 karsinnoissa, jolloin Šakić jakoi ennakkokarsinnoissa Kroatian sisäisen pistepörssin voiton Dominik Kanaetin kanssa tehoilla 1+1=2.


title: Marko Šakić

text: Šakić pelasi myös alle 20-vuotiaiden I-divisioonan MM-kilpailuissa vuosina 2011, 2012 ja 2013. Kaksi jälkimmäistä turnausta eteni B-sarjassa, jossa hän toimi Kroatian varakapteenina. Vuoden 2014 turnaukseen joukkue putosi II-divisioonan A-sarjaan. Šakić pelasi myös alle 18-vuotiaiden II-divisioonan MM-kilpailuissa vuosina 2010 ja 2012. Vuoden 2010 turnaus päättyi A-lohkon pronssiin. Vuoden 2012 turnauksessa hän toimi Kroatian kapteenina.


title: Stepa Stepanović

text: Stepa Stepanović (11. maaliskuuta 1856 Kumodraž, Serbia – 29. huhtikuuta 1929 Čačak, Jugoslavia) oli serbialainen sotapäällikkö, joka toimi komentajana ensimmäisessä maailmansodassa.


title: Stepa Stepanović

text: Stepanović osallistui vuosien 1876–1878 sotiin Turkkia vastaan ja vuoden 1885 sotaan Bulgariaa vastaan. Hänet nimitettiin vuonna 1903 divisioonan komentajaksi. Balkanin sotien aikana 1912–1913 hän komensi Serbian toista armeijaa ja osallistui Kumanovan taisteluun sekä Adrianopolin valtaukseen. Stepanović toimi myös Serbian sotaministerinä vuosina 1908–1909, 1911–1912 ja 1914.


title: Stepa Stepanović

text: Ensimmäisen maailmansodan puhjettua Stepanović johti Serbian armeijan liikekannallepanoa ylipäällikkö Radomir Putnikin ollessa tilapäisesti vangittuna Itävalta-Unkarissa. Sen jälkeen Stepanović otti jälleen komentoonsa Serbian toisen armeijan ja löi Itävalta-Unkarin armeijan Cerin taistelussa elokuussa 1914, mikä oli ympärysvaltojen ensimmäinen voitto koko suursodassa. Hänet ylennettiin tämän myötä voivodiksi eli marsalkaksi. Stepanović osallistui armeijoineen myös voittoisaan Kolubaran taisteluun joulukuussa 1914. Keskusvaltojen yhteishyökkäyksen käynnistyttyä syksyllä 1915 Stepanovićin toinen armeija vastasi itärintamasta. Hän onnistui aluksi pysäyttämään Bulgarian hyökkäyksen, mutta lopulta joukot eivät riittäneet bulgarialaisten eikä saksalaisten pidättelemiseen. Syyskuussa 1918 Stepanovićin toinen armeija osallistui kahdella ranskalaisdivisioonalla vahvistettuna ympärysvaltojen lopulliseen hyökkäykseen Salonikin rintamalla ja sai aikaan läpimurron.


title: Carl Wilhelm Fontell

text:
Carl Wilhelm Fontell (16. tammikuuta 1794 Raippaluoto – 2. syyskuuta 1862 Pietarsaari) oli Pietarsaaren piirilääkäri. Fontellin vanhemmat olivat kappalainen Sven Abraham Fontell (1756–1819) ja Anna Katarina Hultman (-1844). Hän opiskeli aluksi ylioppilaaksi Turussa, sitten muun muassa P. Afzeliuksen johdolla Uppsalassa, jonka suomalaisen osakunnan kuraattori painosti hänet väistymään 1818 käydyn valtataistelun seurauksena Adolf Ivar Arwidssonin tieltä. Turkuun palattuaan Fontellista tuli lääketieteen lisensiaatti 1822. Hän väitteli lääketieteen ja kirurgian tohtoriksi 1832 aiheesta "Om neuralgierne i allmänhet". Kristiinankaupungin lääkärinä Fontell toimi 1832–1839 ja sitten 1832–1839 Pietarsaaren kaupunginlääkärinä ja piirilääkärinä (vuodesta 1857 Kokkolan piirin). Erityisesti viimeksi mainitussa tehtävässä Fontell tuli tunnetuksi ja arvostetuksi. Hän teki pitkiä matkoja syrjäseudulle, mutta hänen luokseen tuli potilaita kaikkialta Suomesta ja Venäjältäkin. Asessorin arvonimi Fontellille myönnettiin 1841. Fontell erosi virastaan vasta vuosi ennen kuolemaansa 1861.
Fontellin puoliso vuodesta 1829 oli Kristina Sofia Lovisa Barck (k. 1888). He saivat lapset Carolina, Sven Wilhelm ja Maria Fontell.
Hänen haudallaan esitettiin 11.9.1862 Zacharias Topeliuksen kirjoittama ja ylioppilaitten esittämä laulu, joka koostuu kolmesta lyhyestä säkeestä ja jonka sisältö on kaunis hyvästijättö paljon töitä tehneelle rakastetulle lääkärille.


title: Petar Bojović

text: Petar Bojović (16. heinäkuuta 1858 Miševići – 19. tammikuuta 1945 Belgrad) oli serbialainen sotapäällikkö, joka toimi komentajana ensimmäisessä maailmansodassa.


title: Petar Bojović

text: Bojović aloitti upseerinuransa vuonna 1876 ja osallistui sotiin Turkkia vastaan 1876–1878 sekä sotaan Bulgariaa vastaan 1885–1886. Vuonna 1901 hänestä tuli eversti. Ensimmäisen Balkanin sodan alussa lokakuussa 1912 Bojović nimitettiin Serbian ensimmäisen armeijan esikuntapäälliköksi ja Kumarovon taistelun jälkeen hänet ylennettiin kenraaliksi. Vuonna 1913 hänestä tuli sotaministeri ja 1914 Balkanin sodissa vallattujen alueiden miehitysjoukkojen komentaja. Ensimmäisen maailmansodan alkuvaiheessa hän toimi ensimmäisen armeijan komentajana. Hän johdatti perääntyvän Serbian armeijan tammikuussa 1916 Kreikan Salonikiin. Syyskuussa 1918 Bojović ylennettiin voivodiksi eli marsalkaksi. Hän oli neljäs ja viimeinen tämän korkeimman sotilasarvon saanut serbialainen. Bojovi toimi vielä 1921–1922 Jugoslavian armeijan esikuntapäällikkönä, ja vetäytyi sitten palveluksesta.


title: Nakanoshiman puisto

text:
Nakanoshiman puisto (中之島公園 Nakanoshima kōen) on viheralue Osakan keskustassa Nakanoshiman saarella.
Puisto rajoittuu Dojimagawa- ja Tosaborigawa-jokiin. Sen pituus on 1,6 km ja pinta-ala 10,6 hehtaaria.
Nakanoshiman puisto on Osakan vanhin julkinen puisto. Se perustettiin vuonna 1891. Alkuvuosina siellä oli paljon ravintoloita, hotelli, teatteri ja Osakan ensimmäinen olutterassi. Nykyisin sen nähtävyyksiin kuuluvat ruusuistutukset ja vuodenvaihteeseen ajoittuva juhlavalaistus. Valotapahtuma on järjestetty vuosittain vuodesta 2002 alkaen. Vuonna 2012 siihen osallistui 3,5 miljoonaa vierasta.


title: Muuntokuidut

text: Muuntokuidut, aiemmin puolisynteettiset kuidut, ovat tekokuituja, joiden perusraaka-aineita ovat luonnosta saatavat polymeerit, esimerkiksi selluloosa ja proteiinit.


title: Muuntokuidut

text: Muuntokuituja ovat viskoosi, modaali, lyocell, bambuselluloosasta valmistettu bambukuitu, alginaatti, asetaatti, triasetaatti, puuvillajätteestä valmistetut kuprokuidut sekä yleensä kaseiinista valmistetut proteiinikuidut.


title: Muuntokuidut

text: Valmistus kuiduksi tapahtuu siten, että raaka-aine liuotetaan liuottimeen mutta osa molekyylirakenteesta ei muutu. Sitten liuos puristetaan reiällisen suulakkeen läpi, ja sen jälkeen tapahtuu saostuminen.


title: Baselin satama

text: Baselin satama, virallisesti eli Sveitsin Reinin-satama, on Reinin varrella sijaitseva, Sveitsin ainoa kansainvälinen satama. Satama on julkinen liikelaitos, jonka Baselin kantonit, Basel-Stadt ja Basel-Landschaft, perustivat vuonna 2008 yhdistämällä kantonien satamalaitokset.


title: Baselin satama

text: Baselin satama sijaitsee Baselin ja sen lähikuntien, Muttenzin ja Birsfeldenin, alueella, Basel-Stadtin ja Basel-Landschaftin kantoneissa, Reinin molemmilla rannoilla.


title: Baselin satama

text: Baselin sataman kautta kulkee 10–12 % Sveitsin tuonnista (arvolla mitattuna). Määrällisesti sataman kautta kulki vuonna 2012 tavaraa 5 456 laivalla yhteensä 7,2 milj. tonnia, josta noin puolet oli öljytuotteita. Tuonti (6,2 milj. tn) oli selvästi vientiä (1,0 milj. tn) suurempaa. Kontteja kulki sataman kautta noin 102 000 TEU. Jatkokuljetukset satamasta ja satamaan hoidettiin pääosin junilla (63 %), joita lähti satamasta kaikkiaan 6 990 kpl.


title: Baselin satama

text: Reinjoki on kulkukelpoinen Pohjanmereltä Rheinfeldeniin asti. Reitti on taattu kansainvälisillä sopimuksilla. Vapaa kulkuoikeus sovittiin ensimmäisen kerran Westfalenin rauhansopimuksessa vuonna 1648. Nykyisistä periaatteista sovittiin Wienin kongressissa vuonna 1815, jolloin alueen valtiot perustivat yhteistyöjärjestön () sopimaan Reinin kansainvälisen liikenteen käytännöistä. Komission jäsenmaita ovat nykyään Belgia, Hollanti, Ranska, Saksa ja Sveitsi.


title: Otto (Baijeri)

text: Otto (27. huhtikuuta 1848 München – 11. lokakuuta 1916 Fürstenriedin linna, lähellä Müncheniä) oli Baijerin kuningas vuosina 1886–1913.


title: Otto (Baijeri)

text: Otto oli kuningas Maksimilian II:n nuorempi poika. Hän liittyi nuorena Baijerin armeijaan ja osallistui Preussin–Itävallan sotaan 1866 sekä Saksan–Ranskan sotaan 1870–1871. Hänet todettiin kuitenkin vuonna 1872 mielisairaaksi ja vuodesta 1880 hän joutui elämään jatkuvan tarkkailun alaisena. Myös hänen vanhempi veljensä, kuningas Ludvig II oli mielisairas. Otto tuli hallitsijaksi Ludvigin kuoltua 13. kesäkuuta 1886, mutta todellisuudessa hallitsijana toimi hänen setänsä, sijaishallitsija Luitpold. Luitpoldin kuoltua 12. joulukuuta 1912 sijaishallitsijaksi tuli hänen poikansa Ludvig, joka 5. marraskuuta 1913 kruunautti itsensä kuninkaaksi nimellä Ludvig III, syrjäyttäen näin serkkunsa Oton. Otto kuoli kolme vuotta myöhemmin.


title: Ruohikkoruusupeippo

text: Ruohikkoruusupeippo ("Lagonosticta rara") on loistopeippojen heimoon kuuluva varpuslintu.


title: Ruohikkoruusupeippo

text: Ruohikkoruusupeippoa tavataan Senegalista Keski-Afrikan tasavallan kautta Keniaan ulottuvalla alueella. Lajin on raportoitu olevan paikallisesti yleinen. Lajin kannankehitys on vakaa, ja se on luokiteltu elinvoimaiseksi.


title: Mirror Mirror (Sash!:n kappale)

text: Mirror Mirror on saksalaisyhtye Sash!:n kappale. Kappaleella duetoi myös Jean Pearl. Sen julkaisi Tokapi Recordings singlenä 19. joulukuuta 2011. Kappaleelle on tehty myös musiikkivideo, joka julkaistiin videopalvelu YouTubessa 14. heinäkuuta 2011. Kappale ei ole päässyt lainkaan listoille.


title: Lesnaja

text: Lesnaja () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Novgorodin ja Šimskin välisen maantien varrella 34 kilometriä Novgorodista lounaaseen. Asukkaita on 2 000 henkeä (vuonna 2011).


title: Lesnaja

text: Lesnajan kunnan pinta-ala on 89,5 neliökilometriä. Se rajoittuu pohjoisessa Novgorodin piirin Borkin kuntaan, idässä Ilmajärveen sekä etelässä ja lännessä Novgorodin alueen Šimskin piiriin. Pinta-alasta 47,1 % on maatalousmaata ja 45,9 % metsää.


title: Lesnaja

text:
Seutu kuuluu Ilmajärven–Olhavanjoen tasankoon. Lesnajan kylä on kunnan ainut asutuskeskus.
Paikallisista elinkeinoista tärkeimpiä ovat maa- ja metsätalous (58,0 % vuonna 2009) sekä erilaiset julkiset palvelut. Kunnan alueella toimii noin 70 yksityistilaa. Suunnitteilla on kasvihuoneviljelmän rakentaminen. Yli puolet työvoimasta työskentelee kunnan ulkopuolella, lähinnä Novgorodissa ja Pietarissa.


title: Lesnaja

text: Lesnaja koostuu etupäässä mukavuuksilla varustetuista matalista asuintaloista. Julkisiin palveluihin kuuluvat lastentarha, keskikoulu, kulttuuritalo, kirjasto, lääkärin vastaanotto, posti ja pankki. Kylässä on joukko kauppoja ja kolme kahvilaa. Sieltä on linja-autoyhteydet Novgorodiin, Šimskiin ja Soltsyyn.


title: Buddhalainen temppeli

text: Buddhalainen temppeli on buddhalaisuuden pyhä paikka.


title: Buddhalainen temppeli

text: Temppeleiden rakenteissa on suuria alueellisia eroja.


title: Buddhalainen temppeli

text: Intiassa on monenmuotoisia temppeleitä, osa on puoliksi maan alla ja niiden oviaukko on koristeltu kaiverruksin, mutta temppeli voi siellä olla myös yksittäinen kaiverrettu torni tai patsas. Kiinan buddhalaiset rakentavat yleensä yksikerroksisia rakennuksia, joiden runsaasti koristellut puurakenteet reunustavat rukouspaikkana käytettyä atriumia. Japanilaiset noudattavat samaa mallia. Toisinaan temppeliksi rakennetaan pagoda monikerroksine kattoineen.


title: Buddhalainen temppeli

text:
Nykyisinkin buddhalaisia temppeleitä rakennetaan perinteiseen tyyliin. Suuret temppelit Yhdysvalloissa ja Australiassa jäljittelevät vanhaa kiinalaista rakennustapaa.
Luolatemppelit ovat oma buddhalaisten temppeleiden lajinsa. Niitä rakennettiin 400-luvulta 1400-luvulle. Luolat on kaiverrettu kallionkylkeen, ja niiden siällä on taidokkaita patsaita ja maalauksia.


title: Ääverjoki

text: Ääverjoki on länteen virtaava joki Suomen Kolarin kunnan alueella. Joen pituus on 19 590 metriä lähteeltä Tornionjoen suulle. Ääverjoki kuuluu Tornionjoen valuma-alueeseen.


title: Velily

text: Velily () on maalaiskunta ja sen keskuskylä Novgorodin alueen Marjovon piirissä Venäjällä. Se sijaitsee Runajoen varrella 20 kilometriä Marjovosta lounaaseen. Kylässä on 76 ja kunnassa 532 asukasta (vuonna 2009).


title: Velily

text: Velilyn kunnan pinta-ala on 395,07 neliökilometriä. Se rajoittuu pohjoisessa ja koillisessa Marjovon piirin Moisejevon kuntaan, kaakossa Tverin alueeseen sekä lounaassa Novgorodin alueen Holmin ja luoteessa Poddorjen piireihin. Pinta-alasta 87,0 % on metsää ja 12,0 % maatalousmaata.


title: Velily

text: Seutu kuuluu Valdain ylänköön. Suurimmat joet ovat Pola ja Runa. Hyötykaivannaisia ovat hiekka, sora ja turve. Suojeltuja luonnonmuistomerkkejä ovat Velilyn karpalosuo ja Krasnenki Borin metsäalue.


title: Velily

text: Keskuskylän lisäksi kuntaan kuuluu Pogorelušan asutus ja 28 kylää: Andrejevštšina, Bolšaja Osjanka, Bor, Durnevo, Fjodorovštšina, Gajovo, Goršok, Grigornoje, Jam, Jastrebovštšina, Kloptsy, Koškino, Krasnoje, Lisitšino, Lunjovo, Lutški, Mankino, Nevzorovo, Osinovik, Ovsjanikovo, Pogoreluša, Runitsy, Sedlovštšina, Skagorodje, Staritsa, Vjoški, Zaretšje ja Želonka. Suurin asutuskeskus on noin 250 asukkaan Sedlovštšina. Kahdessatoista kylässä ei ole lainkaan vakituista asutusta.


title: Velily

text: Velily mainitaan 1400-luvulla yhtenä Novgorodinmaan etelärajan kaupungeista. Myöhemmin se oli Novgorodin Derevan viidennekseen kuuluneen volostin keskus. Sen kautta kulki kauppareitti Polajoelta Väinäjoelle ja Volgalle. Vuodesta 1824 lähtien Velilyn volosti oli osa Novgorodin läänin Demjanskin kihlakuntaa. Neuvostoaikana se kuului aluksi Molvotitsyn ja myöhemmin Marjovon piiriin. Toisen maailmansodan aikana seutu oli saksalaisten miehittämä.


title: Velily

text: Velilyn kautta kulkee Demjanskin, Marjovon ja Holmin välinen maantie.


title: Velily

text: Seudun pääelinkeino on Neuvostoliiton] hajoamisen jälkeen kriisiytynyt maa- ja metsätalous. Kunnassa toimii karjatalouteen erikoistunut maatalousyritys Runa sekä Marjovon metsätalouden Velilyn metsänhoitoalue.


title: Velily

text: Keskuskylän palveluihin kuuluvat lääkintäasema ja kaksi kauppaa. Sedlovštšinassa on lastentarha, peruskoulu, kerhotalo ja kirjasto.


title: Velily

text: Seudulta on löydetty useita muinaisia hautapaikkoja. Rakennusmuistomerkkejä ovat Velilyn kirkko ja kylän kartanoiden puistoalueet. Historialliset kohteet liittyvät toiseen maailmansotaan.


title: Krasnofarfornyi

text: Krasnofarfornyi () on Gruzinon kunnan keskustaajama Novgorodin alueen Tšudovon piirissä Venäjällä. Se sijaitsee Olhavanjoen rannalla 12 kilometriä Tšudovosta itään. Taajamassa on 1 600 asukasta (vuonna 2009).


title: Krasnofarfornyi

text: Taajama on saanut alkunsa Botanovkan kylään 1800-luvun lopussa perustetusta fajanssi- ja posliinitehtaasta. Tehdas tuhoutui toisen maailmansodan aikana, mutta se rakennettiin sodan jälkeen uudelleen. Krasnofarfornyilla oli kaupunkimaisen taajaman status vuosina 1938–2009.


title: Krasnofarfornyi

text: Krasnofarfonyin ohi kulkee Tšudovon, Gruzinon, Oskuin ja Budogoštšin välinen maantie. Taajamasta on linja-autoyhteys Tšudovoon.


title: Krasnofarfornyi

text: Nykyään Novgorodskaja farforovaja manufaktura -yhtiölle kuuluva posliinitehdas aloitti toimintansa uudelleen lokakuussa 2010. Taajaman palveluihin kuuluvat lastentarha, peruskoulu, kulttuuritalo, kirjasto, lääkärin vastaanotto, lastenkoti, posti, pankki, joukko kauppoja ja baari.


title: Krasnofarfornyi

text: Paikallisia nähtävyyksiä ovat 1800-luvun lopussa pystytetyt tehdasrakennukset.


title: Leopold (Baijerin prinssi)

text: Leopold (9. helmikuuta 1846 München, Baijeri – 28. syyskuuta 1930 München, Saksa) oli Baijerin kuningaskunnan prinssi ja keisarillisen Saksan sotamarsalkka, joka palveli komentajana ensimmäisessä maailmansodassa. Hän oli Baijerin sijaishallitsija Luitpoldin toinen poika ja vuonna 1913 kuninkaaksi julistetun Ludvig III:n nuorempi veli.


title: Leopold (Baijerin prinssi)

text: Leopold lähti jo nuorena sotilasuralle ja osallistui vuoden 1866 sotaan yliluutnanttina sekä vuosien 1870–1871 sotaan tykistökapteenina. Hän yleni 1873 everstiksi ja tykistörykmentin komentajaksi, 1875 kenraalimajuriksi ja ratsuväkiprikaatin komentajaksi, 1881 kenraaliluutnantiksi ja divisioonankomentajaksi sekä 1887 ratsuväenkenraaliksi ja armeijakunnan komentajaksi. Vuonna 1892 Leopoldista tuli neljännen sotilaspiirin tarkastaja ja 1905 hän sai sotamarsalkan arvon.


title: Leopold (Baijerin prinssi)

text: Leopold oli jo jäänyt eläkkeelle armeijasta ennen maailmansodan puhkeamista, mutta palasi vielä sodan aikana takaisin palvelukseen melko korkeasta iästään huolimatta. Hänestä tuli huhtikuussa 1915 itärintamalle sijoitetun Saksan yhdeksännen armeijan komentaja. Leopoldin armeija onnistui valtaamaan Varsovan 4. elokuuta 1915. Sen jälkeen hänen komentoonsa annettiin itärintaman keskiosan saksalaisista ja itävaltalaisista armeijoista muodostettu ”armeijaryhmä Leopold”. Kun Paul von Hindenburg siirtyi elokuussa 1916 päämajaan esikuntapäälliköksi, Leopoldista tuli koko itärintaman ylipäällikkö. Samalla hän sai myös Preussin armeijassa kenraalisotamarsalkan arvon. Itärintaman sotatoimet päättyivät maaliskuussa 1918 solmittuun Brest-Litovskin rauhansopimukseen, jolloin Leopold vetäytyi uudelleen eläkkeelle. Rauhanneuvottelut hän jätti esikuntapäällikkönsä Max Hoffmannin harteille.